cyanic-selkie/wikianc huggingface dataset:
ထောပတ်
ထောပတ်သည် ရှေးနှစ်ပေါင်း လေးငါးထောင်ခန့်ကပင် ပေါ်ပေါက်နေသော အစားအစာဖြစ်သည်။ ထောပတ်လုပ်နည်းကို အရှေ့တိုင်းများမှာ စတင်တွေ့ရှိသည်ဟုဆိုသည်။ အရှေ့ တိုင်းများတွင် ခရီးသည်များသည် လမ်း၌ရေငတ်ပြေသောက်ရန် နွားနို့ကို နွားသားရေအိတ်များတွင်ထည့်၍၊ လားနှင့် ကုလားအုပ်များပေါ်တွင် ထမ်းဆောင်လျက် ခရီးသွားကြရာမှ အိတ်ထဲတွင် နွားနို့များ လှုပ်ရှားယောက်ယက်ခပ်မှုကြောင့် နွားနို့မှ မလိုင်များမှာ ဆီဦးထောပတ်ဖြစ်နေသည်ကို မမျှော်လင့်ဘဲ ကံအားလျော်စွာ တွေ့ကြဟန်တူသည်။ ထိုမှစ၍ နွားနို့ကိုအိတ်ထဲတွင်ထည့်၍၊ မြင်း၊ လားတို့၏ ကျောပေါ်တွင် တင်ဆောင်ကာ၊ လှုပ်ရှားစေခြင်းဖြင့် ထောပတ်ရရှိအောင် ပြုလုပ်ကြလေသည်။ ထိုမှတစ်ဆင့် တိုးတက်ကောင်းမွန်အောင် အိမ်ရှင်မတို့သည် မိမိတို့ဖာသာ အိမ်တွင်လုပ်ကိုင်နိုင်ရန် နည်း လမ်းများ ရှာဖွေစမ်းသပ်ကြပြန်သည်။ သို့စမ်းသပ်လုပ်ကိုင်ကြည့်ရာ၌ နွားနို့မှ မလိုင်ကို ဇွန်းဖြင့်ခတ်ယူ၍ ပန်းကန်စောက် သို့မဟုတ် ဇလုံတစ်ခုထဲထည့်လျက် ခပ်သွက်သွက် မွှေပေးလျှင်၎င်း၊ ခေါက်ပေးလျှင်၎င်း၊ ထောပတ်ရရှိနိုင်သည်ကို တွေ့ရ၏။ ထိုမှတစ်ဖန် ကြံစည်ပြန်ရာ လက်ကိုင်ရှည်ရှည် တုတ်ချောင်းတွင် အဖျား၌ သစ်သားဒလက်ကလေးများတပ်ထားပြီးနောက် မလိုင်ထည့်ထားသော စည်ထဲတွင်ထည့်၍ အပေါ်ဘက်ရော၊ အောက်ဘက်ပါ၊ လက်ဖြင့်ပွတ်လှည့်ပေးခြင်းဖြင့်လည်း ထောပတ်ပြုလုပ် ရရှိကြသည်ကို တွေ့ရပြန်သည်။ သို့ရာတွင် ထိုတုတ်ကလေးကို လှည့်ပေးခြင်းမှာ အချိန် အတော်ပင်ကြာမြင့်လေသည်။
ရှေးအခါက ထောပတ်လုပ်ကိုင်ရာ၌ အကိုင်အတွယ် အထားအသို မသန့်ရှင်းဘဲ စံနစ်လည်း မကျသေးသောကြောင့် ထောပတ်မှာ အနံ့ဆိုးပြီးလျှင် အရသာမရှိချေ။ ထိုကြောင့် ထောပတ်များကို ဆေးဝါးအဖြစ်၎င်း၊ လိမ်းကျံရန်၎င်း၊ မီးခွက်ထွန်းရန် ဆီအဖြစ်၎င်း၊ ဟင်းထဲထည့်ချက်ရန် ဆီအဖြစ် ၎င်း ထိုမျှလောက်သာ အသုံးပြုကြသည်။
ထောပတ်လုပ်ငန်းတွင် သိပ္ပံပညာနည်းများဖြင့် စံနစ်တကျ လုပ်ကိုင်လျှင် ထောပတ်ကောင်းများ ရရှိနိုင်ကြောင်းကို သိလာကြသဖြင့် ၁၈၅၆ ခုနှစ်မှစ၍ ထောပတ်လုပ်စက်ရုံများ ပေါ်ပေါက်လာလေသည်။ ထိုခေတ်မှီ ထောပတ်လုပ်စက်ရုံများတွင် ထောပတ်ကို သန့်ရှင်းစွာ စံနစ်တကျ လုပ်ကိုင်လာသဖြင့် အနံ့ အရသာပြည့်စုံ၍ ရွှေရောင်ဝင်းနေသည့် ထောပတ်ကို ရရှိလာလေသည်။ ထိုအခါ ထောပတ်စားသုံးသူ အလွန်ပေါများလာ၏။
ခေတ်မှီထောပတ်လုပ် စက်ရုံများကို အလွန်သန့်ပြန့်စွာ ထားရသည်။ နွားနို့ညှစ်ယူမည့် နွားမများကိုလည်း ဂရုစိုက်မွေးမြူ၍၊ နို့ညှစ်ယူမည့်အခါတွင် နွားမများကို သန့်ပြန့်စေပြီးမှ နို့ညှစ်ယူလေသည်။ ထိုကဲ့သို့ သန့်ရှင်းနိုင်မှသာလျှင် ထောပတ် တွင် အနံဆိုးများမထွက်ဘဲ ရှိမည်ဖြစ်၏။ ညှစ်ချလိုက်သော နွားနို့သည် နွားနို့ထဲမှမလိုင်ကို ခွဲထုတ်ပေးသောစက်အတွင်းသို့ စီးဆင်းသွားရသည်။ ရိုးရိုးအတိုင်းဆိုလျှင် နွားနို့ထဲမှ မလိုင် တက်လာအောင် ၂၄ နာရီမှ ၃၆ နာရီအထိ ကြာမြင့်တတ်ရာ ထိုစက်ဖြင့် မိနစ်အနည်းငယ်အတွင်း မလိုင်ရရှိနိုင်လေသည်။
ထိုမှတစ်ဖန် အအေးခံ၍ မီးရထားဖြင့်ဖြစ်စေ၊ ကုန်တင်ကားဖြင့်ဖြစ်စေ မလိုင်ရုံများသို့ ပို့ကာ၊ မလိုင်ကို စမ်းသပ်စစ်ဆေးပြီးလျှင် ရောဂါပိုးမွှားမပါအောင် အပူဓာတ်ပေးလေသည်။ ထိုနောက်မှ မလိုင်အမျိုးအစားအလိုက် လျင်မြန်စွာ အသားတက်၍ အရသာကောင်းလာအောင် သင့်တော်မည့် ဗက်တီးရီးယားကို ထည့်ပေးရသည်။ ထိုမှတစ်ဖန် စည်ကြီးများ၌ထည့် ကာ၊ စက်ဖြင့်မလိုင်များကို ထောပတ်ဖြစ်လာအောင် မွှေနှောက် လှုပ်ရှားပေးလေသည်။
ထိုသို့ မွှေနှောက်ပေး၍၊ ထောပတ်ဖြစ်မည့်မလိုင်မှာ အဆီတခြား၊ အရည်တခြား ဖြစ်လာသောအခါ၊ ထောပတ်ရည်ကို စစ်ပစ်လိုက်၍ ထောပတ်ကို ရေအေးဖြင့် ဆေးပေးရလေသည်။ ထိုနောက် ဆားအနည်းငယ် ထည့်ပြီးလျှင် ရေစင်သွားအောင် နယ်ထုတ်ပစ်ရသည်။ ထောပတ်ချိုပြုလုပ်လိုလျှင် ဆားထည့်ရန် မလိုပေ။ ထောပတ်ချိုမှာ ရိုးရိုးထောပတ်ထက် ဆိမ့်အီ၍၊ ပိုမို အဖိုးတန်သော်လည်း၊ ကြာရှည်မခံပေ။ အထူးသဖြင့် ဆောင်းအခါ၌ ပြုလုပ်သော ထောပတ်များမှာ အရောင်ဖျော့လွန်း၍၊ အဝါနုပျက် အရောင်ကလေးမျှသာဖြစ်သဖြင့်၊ အရောင်ရောပေး ရလေသည်။ ဤနည်းအားဖြင့် ရွှေရောင်ဝင်းလျက် အိ၍အရသာ ဆိမ့်အီသည့် ထောပတ်ကိုရရှိသည်။
ကမ္ဘာအရပ်ရပ်သို့ တင်ပို့ရောင်းချနိုင်လောက်အောင် ထောပတ်လုပ်သည့် တိုင်းနိုင်ငံများမှာ ဒိန်းမတ်၊ နယူးဇီလန်၊ အိုင်ယာလန်၊ အာဂျင်တီးနား၊ ဆိုဗီယက်ရုရှ၊ ဖင်းလန်၊ နယ်သာလန်၊ ဆွီဒင်၊ ပြင်သစ်၊ အမေရိကန်ပြည်ထောင်စု၊ ကနေဒါနိုင်ငံနှင့် ဩစတြေးလီးယားတိုက်တို့ ဖြစ်ကြသည်။ အချို့တိုင်းပြည်များသည် မိမိတို့ပြည်၌ပြုလုပ်သော ထောပတ်ကို နိုင်ငံခြားသို့ တင်ပို့ရောင်းချ၍ အခြားတိုင်းပြည်မှ ပြုလုပ်သော ထောပတ်ကို ဝယ်ယူစားသုံးကြလေသည်။
အောင်ထွန်းလေး
အောင်ထွန်းလေးသည် ပထမဆုံး ကလေးသရုပ်ဆောင်ဆုကို ရရှိသူဖြစ်သည်။ မှတ်မှတ်ရရ ရုပ်ရှင်သမိုင်းတွင် ချန်လှပ်မထားရသော သရုပ်ဆောင်မှာ အောင်ထွန်းလေး ဖြစ်သည်။ အောင်ထွန်းလေးသည် (၁၉၇၇)ခုနှစ်တွင် 'အဖေတစ်ခု သားတစ်ခု' ဇာတ်ကားဖြင့် ပထမဆုံး ကလေး သရုပ်ဆောင်ဆုကို ရရှိခဲ့သည်။
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
မြန်မာနိုင်ငံ၏ ပြည်နယ်နှင့်တိုင်းဒေသကြီး ဝန်ကြီးချုပ်
တိုင်းဒေသကြီးဝန်ကြီးချုပ် နှင့် ပြည်နယ်ဝန်ကြီးချုပ် သည် မြန်မာနိုင်ငံရှိ သက်ဆိုင်ရာ တိုင်းဒေသကြီး သို့မဟုတ် ပြည်နယ်အစိုးရအဖွဲ့တို့တွင် အမြင့်ဆုံး ဝန်ထမ်း ဖြစ်သည်။ အခြေခံဥပဒေ အခန်း (၅)၊ ပုဒ်မ (၂၄၇) အရ တိုင်းဒေသကြီး (သို့မဟုတ်) ပြည်နယ် ဝန်ကြီးချုပ်သည် သက်ဆိုင်ရာ တိုင်းဒေသကြီး (သို့မဟုတ်) ပြည်နယ်၏ အုပ်ချုပ်ရေး အကြီးအမှူးဖြစ်သည်။
နန့်ရို(၁)ရွာ၊ ပူတာအိုမြို့နယ်
နန့်ရို(၁)ရွာ(Namro-၁)သည် ကချင်ပြည်နယ်၊ ပူတာအိုခရိုင်၊ ပူတာအိုမြို့နယ်၊ မန်စေကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၁၇၀၂၀ ဖြစ်သည်။ ၂၀၁၄ သန်းခေါင်စာရင်းအရ မန်စေကျေးရွာအုပ်စုတွင် ကျား ၃၅၅၄ ဦး၊ မ ၃၆၀၈ ဦး၊ လူဦးရေစုစုပေါင်း ၇၁၆၂ ဦး နေထိုင်သည်။
မြန်မာနိုင်ငံ၏ ပြည်နယ်နှင့်တိုင်းဒေသကြီး ဝန်ကြီးချုပ်
သမိုင်းကြောင်း
၁၉၈၈ခုနှစ် နောက်ပိုင်းတွင် တိုင်းနှင့် ပြည်နယ်များအား တိုင်း (သို့မဟုတ်) ပြည်နယ် အေးချမ်းသာယာရေးနှင့် ဖွံ့ဖြိုးရေးကောင်စီများမှ အုပ်ချုပ်သည်။ ထိုကောင်စီများ၏ အကြီးအမှူးများမှာ ကောင်စီဥက္ကဋ္ဌဖြစ်ကာ သက်ဆိုင်ရာ တပ်မတော်တိုင်းစစ်ဌာနချုပ်များမှ တိုင်းမှူးများနှင့် တပ်မတော်မှ အရာရှိများက ဆောင်ရွက်ကြသည်။ ၂၀၀၈အခြေခံဥပဒေကို ပြဋ္ဌာန်းပြီးနောက် တိုင်း (၇)တိုင်းကို တိုင်းဒေသကြီးဟု ပြောင်းလဲခေါ်ဝေါ်ခဲ့သည်။ ထို့နောက် ၂၀၁၁ခုနှစ် မတ်လ (၃၀)ရက်နေ့တွင် တိုင်းဒေသကြီး (သို့မဟုတ်) ပြည်နယ် အေးချမ်းသာယာရေးနှင့် ဖွံ့ဖြိုးရေးကောင်စီများကို ဖျက်သိမ်းခဲ့သည်။ ၂၀၁၁ခုနှစ် အစောပိုင်းတွင် တိုင်းဒေသကြီး (သို့မဟုတ်) ပြည်နယ် လွှတ်တော်များ ခေါ်ယူကာ တိုင်းဒေသကြီး (သို့မဟုတ်) ပြည်နယ် ဝန်ကြီးချုပ်များကို ရွေးချယ်ခဲ့ကြသည်။ ထို့နောက် တိုင်းဒေသကြီး (သို့မဟုတ်) ပြည်နယ်အစိုးရအဖွဲ့များ ဖွဲ့စည်း၍ ဝန်ကြီးချုပ်များက အကြီးအမှူးအဖြစ် ဆောင်ရွက်ကာ စတင်အုပ်ချုပ်ခဲ့သည်။
၂၀၂၁ခုနှစ် ဖေဖော်ဝါရီလ (၁)ရက်နေ့တွင် တပ်မတော်မှ အာဏာသိမ်းယူပြီးနောက် တိုင်းဒေသကြီးနှင့် ပြည်နယ်အစိုးရအဖွဲ့ (၁၄)ဖွဲ့အား တိုင်းဒေသကြီးနှင့် ပြည်နယ် စီမံအုပ်ချုပ်ရေးကောင်စီများအဖြစ် ဖွဲ့စည်းခဲ့သည်။ ဝန်ကြီးချုပ်များ၏ နေရာတွင် ကောင်စီဥက္ကဋ္ဌများဖြင့် အစားထိုးခဲ့သည်။ သို့သော် ၂၀၂၁ခုနှစ် ဩဂုတ်လ (၁)ရက်နေ့တွင် အိမ်စောင့်အစိုးရ ဖွဲ့စည်းခြင်းနှင့်အတူ တိုင်းဒေသကြီးနှင့် ပြည်နယ် အစိုးရအဖွဲ့များကို ပြန်လည်ဖွဲ့စည်းကာ ဝန်ကြီးချုပ် ရာထူးများကိုပါ ပြန်လည်ခန့်အပ်ခဲ့သည်။
ခန့်အပ်ခြင်း
ပြည်နယ်နှင့် တိုင်းဒေသကြီး ဝန်ကြီးချုပ် ရာထူးအတွက် အသက် ၃၅ နှစ်အထက် ရှိရမည်ဖြစ်ပြီး ပြည်သူ့လွှတ်တော် ကိုယ်စားလှယ် အရည်အချင်းများနှင့် ပြည့်စုံရမည် ဖြစ်သည်။ အခြေခံဥပဒေ ပုဒ်မ (၁၂၁) ပါ ပြည်သူ့လွှတ်တော်ကိုယ်စားလှယ်အဖြစ် ရွေးကောက်ခံပိုင်ခွင့် မရှိစေသည့် အချက်များဖြင့် ငြိစွန်းခြင်း မရှိသူဖြစ်ရမည်ဖြစ်သည်။ နိုင်ငံတော်သမ္မတသည် တိုင်းဒေသကြီး (သို့မဟုတ်) ပြည်နယ် လွှတ်တော်ကိုယ်စားလှယ်များအနက် သင့်လျော်သူများကို ရွေးချယ်ကာ သက်ဆိုင်ရာ တိုင်းဒေသကြီး (သို့မဟုတ်) ပြည်နယ်လွှတ်​တော်သို့ သဘောတူညီချက် တောင်းခံရမည်ဖြစ်သည်။ လွှတ်တော်များသည် သတ်မှတ်ထားသော အရည်အချင်း မပြည့်စုံကြောင်း အထောက်အထား ခိုင်လုံစွာ မပြနိုင်ပါက နိုင်ငံတော်သမ္မတမှတင်သွင်းသောသူအား ငြင်းပယ်ခြင်း မပြုရပေ။ အထောက်အထားခိုင်လုံခဲ့ပါက နိုင်ငံတော်သမ္မတမှ အမည်စာရင်းအသစ်ကို တင်သွင်းရမည်ဖြစ်သည်။
အစိုးရအဖွဲ့ဖွဲ့စည်းခြင်း
တိုင်းဒေသကြီး (သို့မဟုတ်) ပြည်နယ် ဝန်ကြီးချုပ်သည် မိမိ၏ အစိုးရအဖွဲ့တွင် ပါဝင်မည့် ပုဂ္ဂိုလ်များကို သက်ဆိုင်ရာလွှတ်တော်ကိုယ်စားလှယ်များမှဖြစ်စေ၊ ပြင်ပမှဖြစ်စေ ရွေးချယ်ရမည်ဖြစ်သည်။ ထို့နောက် အမည်စာရင်းအား သက်ဆိုင်ရာလွှတ်တော်သို့ တင်သွင်းရမည်။ ဝန်ကြီးချုပ်မှတင်သွင်းသော အမည်စာရင်းအား အရည်အချင်း မပြည့်စုံကြောင်း အထောက်အထား ခိုင်လုံစွာ မပြနိုင်ပါက လွှတ်တော်သည် ငြင်းပယ်ခြင်း မပြုရပေ။ ထို့နောက် သဘောတူညီချက် ရရှိလာသော အမည်စာရင်းအား နိုင်ငံတော်သမ္မတထံတင်သွင်းကာ ခန့်အပ်စေရမည်ဖြစ်သည်။ ထိုဝန်ကြီးများ တာဝန်ယူမည့် ဝန်ကြီးဌာနများအား နိုင်ငံတော်သမ္မတနှင့် ညှိနှိုင်းရွေးချယ်ရမည်ဖြစ်သည်။
ဝန်ကြီးချုပ်သည် အမည်စာရင်းတင်သွင်းရာတွင် လုံခြုံရေးနှင့် နယ်စပ်ရေးရာ ဝန်ကြီး၊ မိမိ၏ဒေသတွင် တိုင်းရင်းသားမဲဆန္ဒနယ်များရှိလျှင် သက်ဆိုင်ရာတိုင်းရင်းသားရေးရာဝန်ကြီးများ၊ ကိုယ်ပိုင်အုပ်ချုပ်ခွင့်ရဒေသဦးစီးအဖွဲ့ဥက္ကဋ္ဌများကို မိမိကိုယ်တိုင်ရွေးချယ်နိုင်ခွင့်မရှိပေ။ ထိုဝန်ကြီးနေရာများအတွက် တပ်မတော်ကာကွယ်ရေးဦးစီးချုပ်၊ ရွေးကောက်ပွဲရလဒ်၊ သက်ဆိုင်ရာ ဦးစီးအဖွဲ့များထံမှ အမည်စာရင်း ရယူပြီးမှသာ တင်သွင်းရမည်ဖြစ်သည်။
ဝန်ကြီးချုပ်သည် အစိုးရအဖွဲ့ဝင်များဖြစ်​သော တိုင်း​​ဒေသကြီး (သို့မဟုတ်) ပြည်နယ် ဥပ​ဒေချုပ်နှင့် စာရင်းစစ်ချုပ်များအား ခန့်အပ်နိုင်ရန် သက်ဆိုင်ရာ လွှတ်​တော်ကိုယ်စားလှယ်များမှဖြစ်​စေ၊ အ​​ခြေခံဥပ​ဒေနှင့်ညီညွတ်​သော ပြင်ပပုဂ္ဂိုလ်များကိုဖြစ်​စေ အမည်စာရင်းတင်သွင်းရမည်။
အစိုးရအဖွဲ့ရုံး
တိုင်းဒေသကြီး (သို့မဟုတ်) ပြည်နယ် အစိုးရအဖွဲ့များသည် သက်ဆိုင်ရာ တိုင်းဒေသကြီး (သို့မဟုတ်) ပြည်နယ် အထွေထွေအုပ်ချုပ်ရေး ဦးစီးဌာနများနှင့်အတူ ရုံးစိုက်လေ့ရှိသည်။ ထိုအစိုးရအဖွဲ့ရုံးများတွင် ဝန်ကြီးချုပ်နှင့် အစိုးရအဖွဲ့ဝင် ဝန်ကြီးများ တာဝန်ထမ်းဆောင်လေ့ရှိကြသည်။
ငိုက်ပလောက်ရွာ၊ မိုင်းမောမြို့နယ်
ငိုက်ပလောက်ရွာ (Ngaikpalauk)သည် ရှမ်းပြည်နယ် (မြောက်)၊ ဝ ကိုယ်ပိုင်အုပ်ချုပ်ခွင့်ရတိုင်း၊ ဟိုပန်ခရိုင်၊ မိုင်းမောမြို့နယ်၊ ကောင်းလင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၇၈၁၅ ဖြစ်သည်။
ကိုးကား
ကဏ္ဍ:မိုင်းမောမြို့နယ်ရှိ ရွာများ
မဏိစန္ဒာ
မဏိစန္ဒာခင်ဦး သည် ပုဂံခေတ်တွင် အစဉ်လိုက် နန်းတက်သော မင်းသုံးပါး၏ မိဖုရားတစ်ပါး ဖြစ်သည်။ ဥဿာဘုရင်၏သမီးဖြစ်သည်ကျန်စစ်သားနှင့် အနော်ရထာမင်းတို့နှစ်ဦးနှင့် အချစ်ဇာတ်လမ်းမှာ မြန်မာ့သမိုင်းရာဇဝင်တွင် ထင်ရှားသည်။ သူတို့၏ ဇာတ်လမ်းကို အာသာဘုရင်၊ လန်းစလော့ နှင့် ဂွမ်နဗီယာ တို့၏ ဇာတ်လမ်းနှင့် နှိုင်းယှဉ်ကြသည်။
မဏိစန္ဒာသည် ပဲခူးဘုရင်တစ်ပါး၏ သမီးတော် ဖြစ်သည်။ ၁၀၇၀ ဆယ်စုနှစ်ဝန်းကျင်ခန့်တွင် ဟံသာဝတီ(ပဲခူး)ကို ဂျွမ်းစစ်သည်များ လာရောက်တိုက်ခိုက်ရာတွင် ပုဂံပြည်မှ ကူညီ၍ ပြန်လည်တိုက်ခိုက်နိုင်ခဲ့သည့်အတွက် ပဲခူးဘုရင်က ကျေးဇူးတုံ့ပြန်သောအားဖြင့် သမီးတော်ကို အနော်ရထာမင်းထံ ဆက်သခဲ့သည်။ လမ်းခရီး၌ ကျန်စစ်သားနှင့် သံယောဇဉ်ငြိတွယ်ခဲ့ကြရာ အနော်ရထာဘုရင်က အမျက်တော်ရှရာပြီး ကျန်စစ်သားအား သတ်ရန်အထိပင် ဖြစ်ခဲ့ပြီး ကျန်စစ်သားမှာ ထွက်ပြေးခဲ့ရလေသည်။ နောက်ပိုင်းတွင် မဏိစန္ဒာမင်းသမီးမှာ ကျန်စစ်သား၏ မိဖုရားတစ်ပါး ဖြစ်လာခဲ့သည်။
ပုန်ကန်မှုကို ကျန်စစ်သားက နှိမ်နင်းခဲ့ပြီးနောက် ပုဂံထီးနန်းကို ဆက်ခံခဲ့သည်။ ထီးနန်းတက်ပြီးနောက် ချစ်ရသူ မဏိစန္ဒာကို မိဖုရားမြှောက်သည်။
ကျမ်းပြုစာရင်း
ကဏ္ဍ:၁၁ ရာစု မြန်မာ အမျိုးသမီးများ
ခူးထဲဘူး
အမျိုးသားညီညွတ်ရေး အစိုးရအဖွဲ့၏ ပြည်ထဲရေးနှင့် လူဝင်မှုကြီးကြပ်ရေးဝန်ကြီးဌာန၊ ဒုဝန်ကြီး ခူးထဲဘူးသည် ကရင်နီပြည်နယ်၊ ဖရူဆိုမြို့နယ်၊ ထျေးပေါ်ဆိုကျေးရွာဇာတိဖြစ်ပြီး ၁၉၅၉-ခုနှစ်တွင် မွေးဖွားခဲ့သည်။ ကရင်နီပြည်နှင့်မြန်မာနိုင်ငံတွင် တန်းတူရေး၊ တရားမျှတရေး၊ ဖွံ့ဖြိုးရေး၊ ကိုယ့်ကံကြမ္မာကိုယ်ဖန်တီးနိုင်ရေးတို့အတွက် နှစ်ပေါင်း ၄၀ ကျော် တက်ကြွစွာဆောင်ရွက်ခဲ့သူဖြစ်သည်။ ၁၉၈၂-ခုနှစ် အသက် ၂၃ နှစ်မှစ၍ ကရင်နီအမျိုးသားတိုးတက်ရေးပါတီ (Karenni National Progressive Party – KNPP) တွင် Under Ground အဖြင့်ဝင်ရောက်ခဲ့ရာမှ နိုင်ငံရေးလောကထဲသို့ရောက်ရှိလာခဲ့ပြီး ၁၉၈၅-ခုနှစ်တွင် KNPP ၏ အဖွဲ့ဝင် တစ်ဦးဖြစ်လာခဲ့သည်။ ကရင်နီအုပ်ချုပ်နယ်မြေတွင်း ကရင်နီအစိုးရ၊ ပညာရေးဌာနမှ ဦးစီးပြီး ဖွင့်လှစ်သော စာသင်ကျောင်းတွင် ကျောင်းဆရာအဖြစ်၎င်း၊ လွိုင်ကော်ခရိုင် ပညာရေးမှူး အဖြစ်၎င်း တာဝန်ထမ်းဆောင်ခဲ့သလို ကရင်နီတပ်မတော် တွင်လည်း အမှုထမ်းခဲ့သည်။
၁၉၉၄-ခုနှစ်မှစ၍ KNPP ဦးဆောင်သော ကရင်နီပြည်အစိုးရ ပြည်ထဲရေးဝန်ကြီးဌာန၏ လွိုင်ကော်ခရိုင် ဒုတိယ အုပ်ချုပ်ရေးမှူး၊ ခရိုင်ပြောက်ကျား တပ်မှုတာဝန် များကိုလည်းကောင်း ၂၀၀၁ ခုနှစ်မှ ၂၀၁၂ ခုနှစ်အထိ ပြည်ထဲရေး ဒုတိယဝန်ကြီး တာဝန်ကို ထမ်းဆောင်ကာ အထွေထွေအုပ်ချုပ်ရေးလုပ်ငန်းများ၊ လုံခြုံရေးလုပ်ငန်းများ၊ ကျေးလက်ဖွံ့ဖြိုးရေး၊ လူထုစည်းရုံးရေးလုပ်ငန်းများ ဆောင်ရွက်ခဲ့သည်။
ထို့အပြင် ၁၉၉၆-ခုနှစ်အတွင်း ကရင်နီပြည်နယ်ရှိ ကျေးရွာအမြောက်အမြားကို မြန်မာစစ်အာဏာရှင်တပ်များက ရက်ရက်စက်စက် မီးရှို့ဖျက်ဆီးခြင်း၊ ပြည်သူများကို သတ်ဖြတ်ခြင်းတို့ကြောင့် ကရင်နီလူထု သောင်း နှင့်ချီ ထိုင်းနယ်စပ်ကို ထွက်ပြေးလာ ခဲ့ပြီးနောက် ဒုဝန်ကြီး ခူးထဲဘူးအနေနှင့်  စစ်ပြေးဒုက္ခသည် ရေးရာကော်မတီဖွဲ့စည်း၍ ဒုက္ခသည်များ ဘ၀လုံခြုံရေးကိစ္စများကို ကြီးကြပ် ညွှန်ကြားခြင်း၊ အကြံပေးခြင်းလုပ်ငန်းများကို ယခုချိန်အထိ တစိုက်မတ်မတ် ဆောင်ရွက်ခဲ့သည်။  စစ်ဘေးကြောင့် ပြေးလွှားရှောင်ပုန်းနေရသော ကလေးသူငယ် များ၏ အခြေခံပညာရေးအတွက် IDPs ရွေ့လျားပညာရေး အစီအစဉ်ကိုလည်း Karenni Rainbow အဖွဲ့နှင့်အတူ ဆောင်ရွက်နိုင်ခဲ့သည်။ ကရင်နီလူမှုဖူလုံရေး နှင့်ဖွံ့ဖြိုးရေးပင်မအဖွဲ့ Karenni Social Welfare and Development Centre (KSWDC) ကိုစတင်တည်ထောင်ခဲ့ပြီး အရေးပေါ်ကယ်ဆယ်ရေးလုပ်ငန်းများ၊ နယ်လှည့်အခြေခံကျန်းမာရေး စောင့်ရှောက်မှုလုပ်ငန်းများ၊ ဖွံ့ဖြိုးရေးလုပ်ငန်းများကို လုပ်ဆောင်ခဲ့သည်။
၂၀၀၁ – ၂၀၁၁ ခုနှစ်အထိ ဆယ်နှစ်အတွင်းတွင် လူငယ့်စွမ်းရည်မြှင့်တင်ရေးအစီအစဉ်ကို ဦးဆောင်ခဲ့ပြီး ကရင်နီ ဒုက္ခသည် လူငယ်များ၏ ပညာရေးနှင့် အလုပ်အကိုင်အခွင့်အလမ်းများကို ဖော်ဆောင်ပေးနိုင်ခဲ့သည်။ လက်ရှိတွင်လည်း KSWDC ၏ အကြံပေးပုဂ္ဂိုလ်တစ်ဦးအဖြစ် ကူညီဆောင်ရွက်နေဆဲဖြစ်သည်။
ခူးထဲဘူးသည် လူငယ်ရေးဖွံ့ဖြိုးတိုးတက်ရေး၊ နိုးကြားရေးကိုအစဉ်တစိုက်အားပေးပြီး ကိုယ်တိုင်လည်း ပါဝင် လှုပ်ရှားသူတစ်ဦးဖြစ်သည်။ ၁၉၉၂ ခုနှစ်တွင် ကရင်နီ လူငယ်အစည်းအရုံးကို စတင်ဖွဲ့စည်း နိုင်ရန်အတွက် ဖြစ်မြောက်ရေးကော်မတီ ဖွဲ့စည်းပြီး ညီလာခံ၏ ရွေးကောက်တင်မြောက်မှုမှတဆင့် အထွေထွေအတွင်းရေးမှူးတာဝန်ထမ်းဆောင်ခဲ့သည်။ ထို့ပြင် ရှမ်းနှင့်ကရင်နီလူငယ်များမှ ဖွဲ့စည်းသော (Shan Karenni Youth -SKY) မှ စတင်ပြီးပြုလုပ်သော တိုင်းရင်းသားလူမျိုးများ ဖွံ့ဖြိုးရေးဆုံရပ် (Nationalities Youth Forum) တွင်လည်း အဖွဲ့ခေါင်းဆောင်အဖြစ် (၄) နှစ်ကြာ ပါဝင်ခဲ့သည်။
၂၀၀၄ -၂၀၁၁ ခုနှစ်တွင် ရှမ်း၊ကချင်၊မွန်၊ ရခိုင်၊ချင်း၊ ကရင်နှင့် ကရင်နီ ဒေသများရှိ လူမှုအဖွဲ့အစည်းများနှင့် ဖွဲ့စည်းထားသော တိုင်းရင်းသားလူမှုဖွံ့ဖြိုးရေးဆုံရပ် (Ethnic Community Development Forum) ၏ ဥက္ကဋ္ဌအဖြစ် ဌာနေတိုင်းရင်းသားများ၏ ရိုးရာဓလေ့များကို ထိန်းသိမ်းခြင်း၊ မှတ်တမ်းတင်ခြင်း၊ မြေယာနှင့်ပတ်သတ်သောမူဝါဒများ၊ ဓလေ့ထုံးတမ်းဥပဒေများကို ဖော်ထုတ်ခြင်း လုပ်ငန်းများအတွက် လူထုအခြေပြုလုပ်ရှားမှုများကို လုပ်ဆောင်ခဲ့သည့်အပြင် ကရင်နီမြေယာ မူဝါဒ ပေါ်ပေါက်ရေးအတွက်လည်း ပူးပေါင်းဆောင်ရွက်ခဲ့သည်။
၂၀၁၆ ခုနှစ်တွင် ကရင်နီအမျိုးသားတိုးတက်ရေးပါတီ၏ ပြည်ထောင်စုအဆင့် ငြိမ်းချမ်းရေး တွေ့ဆုံ ဆွေးနွေးရေးကော်မတီတွင် အဖွဲ့ဝင်အဖြစ်ပါဝင်ခဲ့ပြီး ပြည်နယ်အဆင့်တွေ့ဆုံဆွေးနွေးရေးအဖွဲ့၏ အဖွဲ့ ခေါင်းဆောင်လည်းဖြစ်သည်။ ပြည်နယ်အဆင့် ငြိမ်းချမ်းရေးဆွေးနွေးပွဲများတွင် ပြည်နယ်တွင်း တည်ငြိမ်အေးချမ်းရေးနှင့် ဖွံ့ဖြိုးရေးလုပ်ငန်းများ၊ လမ်းပန်းဆက်သွယ်ရေးနှင့် ကျေးရွာတွင်းသောက်သုံး ရေရရှိရေးအတွက် ညှိနှိုင်းဆောင်ရွက်နိုင်ခဲ့ပြီး နွမ်းပါးသော လူငယ်များ၏ ပညာရေးအတွက် ဖရူဆိုမြို့နယ်တွင် ဆယ်တောရိုသင်ကြားရေးဆုံရပ်ကို ဖွင့်လှစ်နိုင်ရန် ညှိနှိုင်းဆောင်ရွက်နိုင်ခဲ့သည်။
ဒုဝန်ကြီး ခူးထဲဘူးသည် ၁၉၉၀ နောက်ပိုင်းကာလတွင် ကရင်အမျိုးသားအစည်းအရုံး (Karen National Union) ထိန်းချုပ်နယ်မြေ မာနယ်ပလောတွင် တိုင်းရင်းသားတော်လှန်ရေးအဖွဲ့များ၏ မဟာမိတ်တပ် (National Democratic Front – NDF) မှ ကမကထပြုလုပ်ပြီး ဖွင့်လစ်သော ဖယ်ဒရယ်တက္ကသိုလ် (Federal University) တွင် အင်္ဂလိပ်စာ၊ လူမှုဖွံ့ဖြိုးရေးနှင့် ဖယ်ဒရယ်ရေးရာများကို အထူးပြု လေ့လာခဲ့သည်။ ၁၉၉၈ ခုနှစ်တွင် မြန်မာနိုင်ငံလုံးဆိုင်ရာ ကျောင်းသားများ ဒီမိုကရက်တစ် တပ်ဦး (All Burma Student Democratic Front – ABSDF) မှ စီစဉ်ပြီး ထိုင်းနိုင်ငံ၊ ချင်းမိုင်မြို့တွင် ဖွင့်လှစ်သော ပထမဆုံးအကြိမ် Foreign Affairs Training ကို တက်ရောက်ပြီးစီးခဲ့ပြီး Initiatives for International Dialogues (IID) ၏ စီစဉ်မှုဖြင့် ပြည်သူ့အုပ်ချုပ်ရေး၊ ဖွံ့ဖြိုးရေးနှင့် ဖိလစ်ပိုင်နိုင်ငံ၏ လူထုလှုပ်ရှားမှု များနှင့် သက်ဆိုင်သော အကြောင်းအရာများကို (၄) လကြာ လေ့လာရေးခရီးစဉ်အဖြစ် သွားရောက်ခဲ့သည့်အပြင် ဖိလစ်ပိုင်နိုင်ငံတောင်ပိုင်းရှိ Moro Islamic Liberation Front (MILF) အဖွဲ့၏ ငြိမ်းချမ်းရေးကြိုးပမ်းမှုဖြစ်စဉ်များကိုလည်း  သွားရောက်လေ့လာခဲ့သည်။ ဒုဝန်ကြီးခူးထဲဘူးသည် နိုင်ငံရေးလောကသို့မဝင်ရောက်မီ မိမိဇာတိရွာတွင် အထွေထွေကျောင်းဆရာအဖြစ် အမှုထမ်းခဲ့ သည့်အပြင် မြန်မာနိုင်ငံအစိုးရ၏ သစ်တောဝန်ကြီးဌာန၏ ဝန်ထမ်းအဖြစ် ၃ နှစ် တာဝန်ထမ်း ဆောင်ခဲ့သည်။
စစ်ပင် (အောက်)
စစ်ပင် (အောက်)
သဲပုတ်ကျရွာ၊ မင်းကင်းမြို့နယ်
သဲပုတ်ကျရွာ (Theapokekya)သည် စစ်ကိုင်းတိုင်းဒေသကြီး၊ ကလေးခရိုင်၊ မင်းကင်းမြို့နယ်၊ ကျေးနင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၅၉၀၀ ဖြစ်သည်။
ကိုးကား
ကဏ္ဍ:မင်းကင်းမြို့နယ်ရှိ ရွာများ
အရှေ့မှော်ရွာ
အရှေ့မှော်ရွာ
ဘုန်းတော်ပြည့်ရွာ၊ အုပ်တွင်း
ဘုန်းတော်ပြည့်ရွာ၊ အုပ်တွင်း
ဆယ်လီနာ ဂိုမက်
ဆယ်လီနာ မာရီလ် ဂိုမက် ((ဇူလိုင် ၂၂ ၁၉၉၂ ခုနှစ် မွေးဖွား) သည် အမေရိကန် သရုပ်ဆောင် ၊ တေးရေး တေးဆို တစ်ယောက်ဖြစ်သည်။ ငယ်စဉ် ကလေးဘဝကတွင် ကလေး  ဘာနေးလ် နှင့် သူငယ်ချင်း ရုပ်မြင်သံကြား စီးရီး တွင် ပါဝင်ခဲ့သည်။ သူမသည် အဓိက သရုပ်ဆောင် အဖြစ် Disney channel series Wizards of Waverly Place (2007–12) ပါဝင်ခဲ့ပြီးနောက် နာမည် ကြီးလာခဲ့သည်။ အောင်မြင်မူများကြောင့် သူမသည် ရုပ်ရှင်များ၊ ရုပ်မြင်သံကြား နှင့် တေးဂီတဆိုင်ရာ တွေ့ဆုံပွဲများတွင် ပါဝင်ခဲ့သည်။၂၀၀၈ ခုနှစ်တွင် သူမသည် Hollywood Records နှင့် စာချုပ်ချုပ်ဆိုခဲ့ပြီး မကြာမီ Selena Gomez & the Scene တီးဝိုင်းကို ထူထောင်ခဲ့သည်။
ငယ်ဘဝ
ဆယ်လီနာ ဂိုမက် ကို ၁၉၉၂ ခုနှစ်၊ ဇူလိုင်လ (၂၂) ရက်တွင် အမေရိကန်ပြည်ထောင်စု၊ တက္ကဆက်ပြည်နယ်၊ ဂရန်း ပရိုင်ရီမြို့၌ ရီကာဒို ဂျိုဝယ် ဂိုမက် (Ricado Joel Gomez) နှင့် အမန်ဒါ ဒေါင်း ကွန်းနက် (Amanda Dawn Cornett) တို့မှ ဖွားမြင်သည်။ အမန်ဒါသည် မန်ဒီ (Mandy) အမည်ဖြင့် သရုပ်ဆောင်သည့် ပြဇာတ်မင်းသမီးဟောင်းတစ်ဦး ဖြစ်သည်။ ဆယ်လီနာဟူသည့်အမည်ကို ၁၉၉၅ ခုနှစ်တွင် ဆုံးပါးသွားသော ဆီဂျာနိုအဆိုတော် ဆယ်လီနာ ကွင်တာနယ်လာ ပီရက်ဇ်ကို အစွဲပြု မှည့်တွင်ခြင်း ဖြစ်သည်။ ရီကာဒိုမှာ မက္ကဆီကန်လူမျိုးဖြစ်ပြီး အမန်ဒါမှာ အီတာလျံသွေး နှောသည်။
ငါးနှစ်သမီးအရွယ်တွင် မိဘများကွာရှင်းခဲ့ရာ မိခင်နှင့်နေသည်။ မွေးချင်း ညီမငယ်နှစ်ဦးရှိပြီး ဂရေစီ (Gracie) နှင့် ဗစ်တိုးရီးယား ဂိုမက် (Victoria) တို့ ဖြစ်ကြသည်။ ဆယ်လီနာအား အိမ်တွင်ပင် ပညာသင်စေရာ ၂၀၁၀ ခုနှစ်၊ မေလတွင် အထက်တန်းအောင်ဒီပလိုမာ ရသည်။
ဆယ်လီနာမွေးစဉ်က အမန်ဒါမှာ (၁၆) နှစ်သာ ရှိသေးသည်။ ငယ်ဘဝ၌ ငွေကြေးပြဿနာများ ရှိခဲ့ပြီး အဘိုးအဘွားဖြစ်သူတွေနဲ့ ရင်းနှီးတဲ့ ဆက်ဆံရေးရှိသူဖြစ်သည်။ ဘိုးဘွားများက အနီးကပ်ထိန်းကျောင်းလာရာ ဖျော်ဖြေရေးနယ်ပယ်တွင် အောင်မြင်လာသည်အထိပင် ဖြစ်သည်။
အနုပညာရှင် ဘဝ
ဆယ်လီနာ၏ အနုပညာအပေါ်စိတ်ဝင်စားမှုမှာ မိခင်ဖြစ်သူ ပြဇာတ်ကရန် ပြင်ဆင်နေသည်ကို တွေ့ရာမှ စသည်။ အသံဖြင့် သရုပ်ဆောင်မှုများ စလုပ်ရာမှ ဘာနေနှင့် သူငယ်ချင်းများ (Barney and Friends) ဇာတ်လမ်းတွင် ဒမ်မီ လိုဗာတို နှင့် ဆုံပြီး ဇာတ်လမ်းတွဲတွင်ပါဝင်ရန် ရွေးချယ်ခံရသည်။ ၂၀၀၂ မှ ၂၀၀၄ ခုနှစ်အတွင်း အပိုင်းတစ်ဆယ့်လေးခုတွင် ပါဝင်ပြီးနောက် တင်ဆက်ရန် အသက်ကြီးလွန်းသည်ဟု ယူဆကာ ထုတ်လုပ်သူများက ဖယ်ရှားလိုက်သည်။ ၂၀၀၄ ခုနှစ် နှောင်းပိုင်းတွင် ဇာတ်လမ်းတွဲတစ်ခုဖြစ်သော တက္ကဆက်ရိန်းဂျား ဝေါ်ကာ (Walker, Texas Ranger) ၏ မီးတန်း (Trail by Fire) အပိုင်းတွင် ပါဝင်ခဲ့သည်။
၂၀၀၇ ခုနှစ်တွင် ဒစ္စနေရုပ်သံလိုင်း၏ ကျော်ကြားသော ဟန်နာ မွန်တာနာ (Hanna Montana) ဇာတ်လမ်းတွဲတွင် ပေါ့စတား မစ်ခေလာ (Mikayla) နေရာမှ သရုပ်ဆောင်ရသည်။ ထိုကာလတွင်ပင် ဒစ္စနေ၏ အခြားဇာတ်လမ်းတွဲနှစ်ခုဖြစ်သည့် ခမ်းနားသည့်ဘဝ (Suite Life) နှင့် လစ်ဇီ မက်ဂွိုင်ယာ (Lizzie McGuire) တို့အတွက် ရှေ့ထွက်ဇာတ်လမ်းတိုများ ရိုက်ကူးခဲ့သည်။ ထို့နောက်တွင် ဝီဗလီမှ မှော်ပညာရှင်များ (Wizards of Waverly Place) ဟာသဇာတ်လမ်းတွဲတွင် အဓိကဇာတ်ကောင် အဲလက် ရက်ဆို (Alex Russo) နေရာ၌ ပါဝင်ခွင့်ရတော့သည်။ အဆိုပါဇာတ်လမ်းရိုက်ကူးရန် ကယ်လီဖိုးနီးယားပြည်နယ်၊ လော့စအိန်ဂျလိစ်ရှိ ဟောလိဝုဒ်မြို့သို့ ပြောင်းရွေ့လာသည်။
ဒုတိယတွဲရိုက်ကူးပြီးနောက် ခေါင်းဆောင်အနေဖြင့်ပါဝင်သည့် စင်ဒရဲလားဇာတ်လမ်း (The Cinderella Story) ရုပ်ရှင် ထွက်ရှိလာပြီး အဆိုပါရုပ်ရှင်အတွက် ဇာတ်ဝင်တေးသုံးပုဒ်ကို အသံသွင်းနိုင်ခဲ့သည်။
၂၀၀၉ ခုနှစ်၊ ဇွန်လတွင် ထုတ်လွှင့်သော မင်းသမီးကာကွယ်ရေးအစီအစဉ် (Princess Protecting Program) ဇာတ်ကားတွင် ဒမ်မီ လိုဗာတို နှင့်အတူ ပါဝင်သရုပ်ဆောင်ခဲ့ရာ ပရိသတ် (၈.၃) သန်းကျော် ကြည့်ရှုကြသည်။ အဆိုပါရုပ်ရှင်အတွက် ဆယ်လီနာနှင့် ဒမ်မီတို့ တစ်သားတည်းအတူတူ (One and the Same) အမည်ရသီချင်းကို အသံသွင်းခဲ့သေးသည်။ အဆိုပါကာလတွင်ပင် အာသာနှင့် မဲလတာဇာ့၏ကလဲ့စား (Arthur and the Revenge of Maltazard) ကာတွန်းကားတွင် အသံဖြင့် သရုပ်ဆောင်သည်။
ဩဂုတ်လတွင် ဆယ်လီနာပါဝင်သည့် ဝီဗလီမှ မှော်ပညာရှင်များ (Wizards of Waverly Place: The Movie) ဇာတ်ကား ထွက်လာသည်။ ယခင်ဇာတ်လမ်းတွဲကို ကျောရိုးယူ ရိုက်ကူးထားရာ ပရိသတ် (၁၁.၄) သန်းကျော် စောင့်ကြည့်အားပေးခံရသည်။ အထက်တန်း တေးရုပ်ရှင် ၂ (High School Musical 2) နောက်ပိုင်း ဒစ္စနေ၏ ဒုတိယလူကြည့်အများဆုံးရုပ်ရှင် ဖြစ်သွားသည်။ ၎င်းဇာတ်ကားမှာ (၆၂) ကြိမ်မြောက် အမ်မီ ဆုပေးပွဲ (Emmy Awards) တွင်လည်း ကလေးကြိုက်ဇာတ်ကားဆု ရသည်။
၂၀၀၈ ခုနှစ်တွင် ဟောလိဝုဒ်တေးသံသွင်း (Hollywood Records) နှင့် စာချုပ်ချုပ်ရာ ၂၀၀၉ ခုနှစ်၊ ဩဂုတ်လတွင် ဆယ်လီနာ ဂိုမက်နှင့် မြင်ကွင်း (Selena Gomez & The Scene) အမည်ရှိ ဂီတဝိုင်းနှင့် ပွဲဦးထွက် သီချင်းခွေ နမ်းပြီးပြော (Kiss & Tell) ထွက်လာသည်။ အဆိုပါခွေမှာ ဘီလဘုတ် (Billboards) တွင် နံပါတ် (၉) ချိတ်ခဲ့ပြီး ပထမပတ်၌ပင် (၆) သောင်းကျော် ရောင်းချရသည်။ ပထမဆုံးထွက်ရှိသည့် ပြုတ်ကျခြင်း (Falling Down) သီချင်းမှာ အောင်မြင်မှုနည်းသော်လည်း ဒုတိယမြောက်ဖြစ်သော သဘာဝအတိုင်း (Naturally) မှာမူ ဒစ္စနေ၏ ရောင်းအားမြှင့်လုပ်ဆောင်ချက်များကြောင့် လူသိများသွားသည်။
၂၀၁၀ ခုနှစ်၌ ရမွန်နာနှင့် ဘီးဇပ် (Ramona and Beezus) အမည်ရှိ ဇာတ်ကားတွင် သရုပ်ဆောင်ရသည်။ စာရေးဆရာ ဘီဗာလီ ကလီယာရီ (Beverly Cleary) ၏ ဝတ္ထုအား အသက်သွင်းထားခြင်း ဖြစ်သည်။ အဆိုပါနှစ်တွင်ပင် အဖွဲ့ရဲ့ ဒုတိယမြောက်ခွေ မိုးမရွာတဲ့နှစ် (A Year Without Rain) ထွက်သည်။
အရင်က အဝတ်အထည်တွေကို ထုတ်လုပ်ဖို့ အစီအစဉ်တွေရှိတယ်လို့ ကြေညာခဲ့တဲ့အတိုင်းပဲ Sel က Dream Out Loud အမည်ရှိ Fashion Line ကို ၂၀၁၀ ခုနှစ်မှာ တည်ထောင်ပါတယ်။ သူမရဲ့ အဝတ်အစားလိုင်းမှာတော့ ဂျင်းတွေ စကပ်တွေ ဂျက်ကတ်တွေ ဦးထုတ်တွေ လည်စည်းပဝါတွေ အလှဝတ်အကျီတွေ အပြင် Bohemian ဝတ်စုံတွေကိုပါ ထည့်သွင်းပါတယ်။ ဒီအရာတွေအားလုံးကိုတော့ တစ်ဖန်ပြန်လည်သုံးစွဲထားတဲ့ ပစ္စည်းတွေ ဒါမှမဟုတ် ပတ်ဝန်းကျင်ကို မထိခိုက်စေတဲ့ အန္တရာယ်မရှိတဲ့ ကုန်ကြမ်းတွေနဲ့သာ ထုတ်လုပ်ပါတယ်။
Sel က ဒီအကြောင်းကို " ကျွန်မ အဝတ်အစား ကုမ္ပဏီနဲ့ ဝယ်ယူသူတွေကို သူတို့ရဲ့ ကိုယ်ပိုင်စတိုင်လေးတွေ ဘယ်လို ဖန်တီးရယူလို့ရပါတယ်ဆိုတဲ့ အကြောင်း အကြံဉာဏ်လေးတွေပေးချင်တာပါ။ အဝတ်အစားတွေကိုလဲ အလွယ်တကူ ဖြုတ်ယူ / တပ်ဆင်လို့ရအောင် လုပ်ပေးထားပါတယ်။ အထည်တွေက ဘေးပတ်ဝန်းကျင်ကို အန္တရာယ်မပြုမဲ့ ကုန်ကြမ်းတွေနဲ့ချည်း ဖန်တီးထားတာပါ။ Organicဆိုတာ က တကယ်ကိုအရေးကြီးတယ် မဟုတ်လား ။ အထည်တိုင်းမှာလဲ ကျွန်မလေးစားလိုက်နာရတဲ့ စာသားကလေးတွေကို ရေးသားထားတဲ့ ကတ်ပြားတွေ ပါမှာဖြစ်ပြီး ကျွန်မ ဖောက်သည်တွေကို ကောင်းသော သတင်းစကားတွေ ပေးဆပ်ချင်လို့ပါ " တဲ့
2011 ခုနှစ်မှာတော့ Selena က Monte Carlo ရုပ်ရှင်မှာ အဓိကဇာတ်ကောင်အဖြစ် ပါဝင်ခဲ့ပါတယ်။ သူမရဲ့ ကာရိုက်တာ 'Grace' က ဆယ်ကျော်သက်တစ်ဦးဖြစ်ပြီး ' ပဲရစ်မြို့ကို ခရီးထွက်အလာမှာ လူမှားခံရတဲ့အကြောင်း' ကို ရိုက်ကူးထားတာ ဖြစ်ပါတယ်။ ဒီဇာတ်ရုပ်အတွက် Selena က ပိုလို ကစားတတ်အောင် သင်ယူခဲ့ပြီး မတူညီတဲ့ ဗြိတိန်လေယူလေသိမ်း နှစ်ခုအတွက် အသံလေ့ကျင့်မှုကို ရက်သတ္တပတ် နှစ်ပတ်ခန့် ကျင့်ယူခဲ့ပါတယ်။ အဲ့ဒီနှစ်ထဲမှာတင် Selena Gomez & the Scene ဟာ သူတို့အဖွဲ့ရဲ့ တတိယမြောက် နောက်ဆုံး အယ်လဘမ်ကို ထုတ်ဝေခဲ့ပါတယ်။
၂၀၁၁ ခုနှစ် ဇူလိုင်လ ၁၄ ရက်မှာတော့ Selena နဲ့ Adrenalina brand တို့ သဘောတူညီချက် စာချုပ်တစ်ခုကို လက်မှတ်ထိုးလိုက်ကြကြောင်း ကြေညာချက်တစ်ခု ထွက်လာပါတယ်။ Adrenalina ဆိုတာက Adventure-themed lifestyle အမှတ်တံဆိပ်(brand) တစ်ခုဖြစ်ပြီး Selena ရဲ့ ကိုယ်ပိုင် ရနံ့ရေမွှေးကို ထုတ်လုပ် ဖြန့်ချိဖို့ အတွက် ပူးပေါင်းလိုက်ကြတာပါ။ Adrenalina ရဲ့ ဥက္ကဋ္ဌ လဲ ဖြစ်သလို C.E.O လဲဖြစ်တဲ့ Ilia Lekach က ' Ms. Gomez နဲ့ အတူ အလုပ်တွဲလုပ်ရတဲ့ အပေါ် ကျွန်တော်တို့ အလွန် စိတ်ဝင်စားမှုရှိပါတယ်  ။ ရေမွှေးရနံ့နဲ့ ပက်သတ်တဲ့ အချက်အလက်တွေကိုလဲ ဖြန့်ချိမဲ့ရက်နဲ့ နီးကပ်လာတာနဲ့ အမျှ ထုတ်ပြောတော့မှာ ဖြစ်ပါတယ် ' လို့ ပြောခဲ့ပါတယ်။
၂၀၁၂–၂၀၁၄
၂၀၁၂ ခုနှစ်က နှစ်ဆန်းပိုင်းမှာတော့ Sel က သူမဟာ ရုပ်ရှင်ဘက်ကို ပိုမို အာရုံစိုက်လိုတာကြောင့် ဂီတအလုပ်တွေကိုခေတ္တ ရပ်စဲထားမှာ ဖြစ်ကြောင်း ကြေညာပါတယ်။ အဲ့ဒီနှစ်မှာပဲ Wizards of Waverly Place စီးရီးကလဲ အောင်မြင်တဲ့ ဇာတ်လမ်းတွဲ လေးခု ထုတ်အပြီးမှာ တရားဝင် အဆုံးသတ်သွားခဲ့ပါပြီ။ Sel က ဒစ္စနေး အပြင်ဘက်က ရုပ်ရှင်လောကကို ထိတွေ့ချင်ခဲ့တာမို့ Hotel Transylvania (2012) ရုပ်ရုင်မှာ ဝင်ရောက် အသံသရုပ်ဆောင်ပါတယ်။ ဒီရုပ်ရှင်က ၃၇ ကြိမ်မြောက် တိုရွန်တို နိုင်ငံတကာ ရုပ်ရှင်ပွဲတော်မှာ စတင်ထုတ်လွှင့်ပြသခဲ့ပြီး ၂၀၁၂ ခုနှစ် စက်တင်ဘာလမှာ ထွက်ရှိလာခဲ့ပါတယ်။ နောက်ပိုင်းမှာတော့ မင်းသား James Franco ပါဝင်တဲ့ Spring Breakers ( 2013)ရုပ်ရှင်မှာ သူမအတွက် ဇာတ်ကောင် တစ်နေရာ ရပါတယ်။ ဒီရုပ်ရှင်မှာတော့ သူမကို အရင့်အရင်က မြင်တွေ့ခဲ့ရပြီးသားပုံစံတွေနဲ့ မတူပဲ ပိုမို ရင့်ကျက်လာတဲ့ ပုံစံမျိုးနဲ့ မြင်တွေ့ရမှာပါ။ ဒီ ၂၀၁၃ ခုနှစ်မှာပဲ သူမပါဝင်သရုပ်ဆောင်ထားတဲ့ Getaway ရုပ်ရှင်လည်း ဆက်တိုက်ဆိုသလို ထွက်လာခဲ့ပါတယ်။ ဒီရုပ်ရှင်ကတော့ စီးပွားရေးအရ အရှုံးပေါ်မှုတွေ ရှိခဲ့ကာ Selena ကိုလဲ ၃၄ ကြိမ်မြောက် Golden Raspberry ဆုပေးပွဲမှာ ' Worst Actress' ဆိုတဲ့ ဆုအတွက် လျာထားခြင်း ခံခဲ့ရတဲ့အထိတွန်းပို့ ခဲ့ပါတယ်။
ဂီတလုပ်ငန်းတွေကို ရပ်စဲထားမယ်လို့ အစောပိုင်းကာလတွေမှာ သူမကြေညာထားတာ ရှိပေမဲ့လည်း ၂၀၁၂ ခုနှစ်ရဲ့ အောက်တိုဘာလမှာတော့ သူမမှာ ဂီတနဲ့ ပတ်သက်တဲ့ စိတ်ကူး အသစ်အဆန်းတွေက ရှိနေပြန်ပါတယ်။ ဒီအတိုင်းပဲ နောက်ပိုင်းမှာတော့ သူမမှာ ပထမဆုံး ပွဲဦးထွက် တကိုယ်တော် အယ်လ်ဘမ် ထုတ်ဖို့ အစီအစဉ်ရှိကြောင်း ထုတ်ပြောလာပါတယ်။ နောက်ပိုင်းမှာတော့ သူမပြောခဲ့တဲ့ အတိုင်း တကိုယ်တော် အယ်လ်ဘမ်က Lead Single 'Come and Get it' ထွက်ရှိလာပါတယ်။ ဒီသီချင်းက Billboard Hot 100 က Top Ten List ကို ဝင်ရောက်နိုင်ခဲ့တဲ့ Selena ရဲ့ ပထမဆုံး သီချင်းလည်း ဖြစ်ပါတယ်။
အဲ့ဒီ အယ်လ်ဘမ်ကပဲ ထွက်လာတဲ့ နောက်ထပ် Single ဖြစ်တဲ့ 'Slow Down' ကတော့ Billboard Chart ရဲ့ နံပါတ် ၂၇ နေရာကို ရောက်ရှိခဲ့ပါတယ်။ Selena ရဲ့ Stars Dance Album ကတော့ ဇူလိုင်လ ၂၃ ရက် ၂၀၁၃ ခုနှစ်မှာ ထွက်လာခဲ့ပါတယ်။ ဒီ Album က Selena အဖို့ US Billboard 200 Chart မှာ ပထမဆုံး နံပါတ် ၁ နေရာအထိ ရောက်ရှိလာခဲ့တဲ့  တကိုယ်တော် Album ဖြစ်ပြီး ထွက်ရှိတဲ့ ပထမအပတ်မှာတငိ ကော်ပီပေါင်း ၉ သောင်းကျော် ရောင်းချခဲ့ရပါတယ်။
၂၀၁၄ ခုနှစ် ဇန်နဝါရီမှာတော့  Selena ဟာ Wickenburg, Arizona က ကုသရေးစင်တာမှာ နှစ်ပတ်လောက် ရှိနေခဲ့တဲ့ အကြောင်း သတင်းတွေ အရသိရပါတယ်။ ဒီစင်တာက လူငယ်တွေမှာဖြစ်တတ်တဲ့ ပြင်းထန်တဲ့ စိတ်ခံစားမှုဆိုင်ရာ တုန်လှုပ်မှု အစရှိတဲ့ ဝေဒနာတွေကို အထူးကုသပေးတဲ့ နေရာပါ။ ၂၀၁၄ ခုနှစ်က ရုပ်ရှင် Behaving Badly ထဲမှာတော့ မင်းသား Dylan McDermott နဲ့ အတူ Selena ပါ ပါဝင်ခဲ့ပါတယ်။ ဒီရုပ်ရှင်က Selena ကုသရေးစင်တာကို ရောက်နေကတည်းက ရိုက်ကူးဖို့ လျာထားခဲ့တဲ့ အလုပ်ပါ။ ဩဂုတ်လမှာ ဒီရုပ်ရှင်ထွက်ခဲ့ပြီး ဆိုးဆိုးဝါးဝါးဝေဖန်မှုတွေနဲ့ ကြုံခဲ့ရသလို မူလပထမ ဝတ္ထုက စာရေးဆရာကတောင် ရုပ်ရှင်ကို လက်ခံနိုင်ခြင်း မရှိခဲ့ပါဘူး ။
အဲ့ဒီနောက် ဆက်တိုက်ဆိုသလိုပဲ Rudderless ရုပ်ရှင် ထွက်လာပါတယ်။ ဒီရုပ်ရှင်ကို ဒါရိုက်တာ William H.Macy က ရိုက်ကူးခဲ့တာ ဖြစ်ပြီး မင်းသား Billy Crudup လည်းပါဝင်ပါတယ်။ ကိုယ့်ကိုယ်ကို သေကြောင်းကြံစည်တဲ့ သားတစ်ယောက်ရဲ့ အဖေအကြောင်းကို ရိုက်ကူးထားတာ ဖြစ်ပြီး Sel ကတော့ သားဖြစ်သူရဲ့ ကောင်မလေး နေရာကနေ သရုပ်ဆောင်ထားတာ ဖြစ်ပါတယ်။
၂၀၁၄ ရဲ့ ဧပြီလ အရောက်မှာတော့ Selena က သူမ မိခင် Mandy နဲ့ Mandy ရဲ့ နောက်အိမ်ထောင်ဖြစ်သူ ( Selena ရဲ့ Stepdad )ကို သူမ မန်နေဂျာအဖြစ်ကနေ အလုပ်ဖြုတ်လိုက်ပြီဖြစ်ကြောင်း သိရပါတယ်။ Mandy တို့ နှစ်ဦးက သူမရဲ့ အနုပညာလုပ်ငန်း စတင်ကတည်းက စီမံခန့်ခွဲလာခဲ့ကြတာပါ။ နောက်ပိုင်းမှာတော့ ကုမ္ပဏီ နှစ်ခုဖြစ်တဲ့  WME နဲ့ Brillstein ဟာ Selena ရဲ့ အနုပညာလုပ်ငန်းကို ခန့်ခွဲဖို့အတွက် Sel နဲ့ စာချုပ်ချုပ်လိုက်ကြပါတယ်
အင်းပြားရွာ၊ တလုပ်ကုန်း
အင်းပြားရွာ၊ တလုပ်ကုန်း
ဒသမသုတ်
မိစ္ဆာဒိဋ္ဌိ, မိစ္ဆာသင်္ကပ္ပ, မိစ္ဆာဝါစာ, မိစ္ဆာကမ္မန္တ, မိစ္ဆာအာဇီဝ, မိစ္ဆာဝါယာမ, မိစ္ဆာသတိ, မိစ္ဆာသမာဓိ, မိစ္ဆာဉာဏ, မိစ္ဆာဝိမုတ္တိဟူသော တရား (၁၀)ပါးတို့သည် မိစ္ဆတ္တတရားတို့ဖြစ်သည်ဟု ဘုရားရှင်က ရဟန်းတို့အား ဟောကြားတော်မူသည့်သုတ်။
ဆယ်လီနာ ဂိုမက်
၂၀၁၂–၂၀၁၄
Selena ဟာ မန်နေဂျာ အသစ်တွေ ရလိုက်ပေမဲ့ သူမရဲ့ တေးသံသွင်းကုမ္ပဏီ Hollywood Records နဲ့ စာချုပ်ဟာ အဆုံးသတ်သွားခဲ့တာကြောင့် Sel ဟာ Label အသစ်ကို လိုက်ရှာဖွေနေခဲ့ပါတယ်။ ၂၀၁၄ ခုနှစ် နိုဝင်ဘာလ ၆ ရက်နေ့မှာ Selena က 'The Heart Wants What It Wants' သီချင်းကို ထုတ်ပြီး သူမပရိသတ်တွေကို အံ့အားသင့်စေခဲ့ပါတယ်။ ဒီ သီချင်းက Billboard Hot 100 Chart ရဲ့ Top Ten List ကို ဝင်ရောက်နိုင်ခဲ့တဲ့ Selena ရဲ့ ဒုတိယမြောက်သီချင်းဖြစ်လာခဲ့ပြီး US မှာတင် ကော်ပီပေါင်း တစ်သန်းကျော် ရောင်းချခဲ့ရပါတယ်။ အဲ့ဒီနောက်မှာတော့ Selက သူမ Label ဖြစ်တဲ့ Hollywood Records နဲ့ စာချုပ်အဆုံးသတ်ခြင်း အထိမ်းအမှတ်အဖြစ်နဲ့ ပထမဆုံး တကိုယ်တော် Compilation Album 'For You' ကို ထုတ်ခဲ့ပါတယ်။ ဒါပေမဲ့လဲ အယ်လ်ဘမ်ကို Promotion လုပ်တာ အလွန်နည်းပါးလွန်းတာကြောင့် ဝင်ငွေအများအပြား ရရမဲ့အစား  ရှုံးနိမ့်ခဲ့ပါတယ်။ ဒီ Album လေးက Billboard 200 Chart မှာ နံပါတ် ၂၄ နေရာအထိသာ ရောက်ရှိနိုင်ခဲ့တာပါ။
၂၀၁၄ ခုနှစ်ရဲ့ နှစ်ကုန်ပိုင်းမှာတော့ Sel နဲ့ Interscope Records က တရားဝင် စာချုပ်ချုပ်လိုက်ပါတော့တယ်။
၂၀၁၅–၂၀၁၆
Interscope Label နဲ့ Sel အလုပ်တွဲလုပ်မဲ့ ပထမဆုံး တကိုယ်တော် Album အတွက် ပြင်ဆင်နေချိန်မှာ Sel က Zedd ရဲ့ ဒုတိယ Album ထဲမှာ ပါဝင်မဲ့ Single 'I want you to know' ကို အသံသွင်းပေးခဲ့ပါတယ်။ ဒီ သီချင်းက နောက်ပိုင်းမှာ Billboard Hot 100 Chart ရဲ့ Top Twenty ထဲကို ဝင်ရောက်နိုင်ခဲ့တဲ့ Selena ရဲ့ လေးပုဒ်မြောက် သီချင်းလေးလဲ ဖြစ်လာခဲ့သလို RIAA က Platinum Certification ကို ရထားခဲ့တဲ့ သီချင်းလဲ ဖြစ်ပါတယ်။
၂၀၁၅ ခုနှစ်မှာ Selena က Pantene ရဲ့ Brand Ambassador ဖြစ်လာခဲ့ပါတယ်။ ဒီအတွက် Pantene ကနေ Selena ရတဲ့ လစာကတော့ $ 3 Million ဖြစ်ပါတယ်။
၂၀၁၅ ရဲ့ ဇွန်လ ၂၂ ရက်မှာတော့ Selena ရဲ့ Revival Album က Lead Single ' Good For You' ထွက်လာပါတယ်။ ဒီသီချင်း ထွက်ထွက်ပြီးချင်း ပထမတပတ်မှာတင် ကော်ပီပေါင်း တသိန်း ၇ သောင်း ကျော် ရောင်းချခဲ့ရတယ်။ Billboard Hot 100 မှာလဲ နံပါတ် ငါး နေရာအထိရောက်ရှိခဲ့သလို 'Mainstream Top 40' Chart ရဲ့ ထိပ်ဆုံး နံပါတ် ၁ နေရာကို ရောက်ခဲ့တဲ့ Selena ရဲ့ ပထမဆုံး သီချင်း ဖြစ်လာပါတယ်။
၂၀၁၅ မှာပဲ Selena က Hotel Transylvania 2 ရုပ်ရှင်အတွက် အသံသွင်းမှုများ ထပ်မံပြုလုပ်ခဲ့ပါတယ်။ ဒီ ရုပ်ရှင်လေးက စက်တင်ဘာလမှာ ထွက်ရှိခဲ့ပြီး အကောင်း ဘက်က ရှုမြင်သုံးသပ်ခြင်းတွေနဲ့လည်း တွေ့ခဲ့ရပါတယ်။
Revival Album ကတော့ ၂၀၁၅ ရဲ့ အောက်တိုဘာလ ကိုးရက် နေ့မှာ ထွက်လာပါတယ်။ Album က Critics တွေကနေ Positive Reaction တွေ များစွာ ရခဲ့သလို Album ရဲ့ ထုတ်လုပ်မှုအပိုင်းနဲ့ ခံစားချက်အပြည့်ပါတဲ့ အချက်ကိုလည်း ကျေနပ်ခဲ့ကြကာ ချီးမွမ်းမှုတွေ ရှိခဲ့ပါတယ်။ Billboard 200 Chart မှာလဲ တစ်စွဲခဲ့ပါသေးတယ်။
Album ရဲ့ ဒုတိယ Single အဖြစ် ထွက်လာတာကတော့ Same Old Love ပါ။ ဒီသီချင်းဟာလည်း Good For You လိုပဲ Billboard Hot 100 Chart မှာ နံပါတ် ငါး နေရာရောက်ခဲ့သလို 'Mainstream Top 40' Chart မှာ နံပါတ် ၁ နေရာကို ထပ်ရောက်ခဲ့တဲ့ Sel ရဲ့ ဒုတိယ မြောက် သီချင်းပါ။
Hands To Myself ကတော့ Album ရဲ့ တတိယမြောက် Single ပါ။ ဒီသီချင်းက ' Mainstream Top 40 ' Chart မှာ နံပါတ် ၁ နေရာ ရောက်ခဲ့တဲ့ Selena ရဲ့ တတိယမြောက် သီချင်းပါ။ ဒါကြောင့် Selena ဟာ Album တစ်ခုထဲကနေ ဒီ Chart မှာ နံပါတ် ၁ နေရာကို ၃ ခါရခဲ့တဲ့ အမျိုးသမီးအဆိုတော် ၆ ဦးထဲက တစ်ဦး ဖြစ်ခဲ့ရပါတယ်။
၂၀၁၆ ခုနှစ်ရဲ့ ဇန်နဝါရီ ၂၃ ရက်နေ့မှာတော့ Selena က 'Saturday NightLive' ရှိုးပွဲမှာ အစီအစဉ် တင်ဆက်သူ Ronda Rousey နဲ့အတူ Musical Guest အဖြစ် ပါဝင်ခဲ့ပါတယ်။
Revival Tour ကို Selena က ၂၀၁၆ ခုနှစ်ရဲ့ မေလ ၆ ရက်နေ့မှာ စတင်လိုက်ပါတယ်။ ဒါပေမဲ့ မြောက်အမေရိက Asia တခွင်နဲ့ Oceania တို့မှာ ဖျော်ဖြေအပြီးမှာတော့ သူမရဲ့ ကျန်ရှိနေသေးတဲ့ တောင်အမေရိကနဲ့ ဥရောပက Tour တွေကို ဖျက်သိမ်းလိုက်ပါတော့တယ်။ ဒီလို လုပ်ရခြင်းအကြောင်းကတော့ သူမရဲ့ Lupus ရောဂါကြောင့် ပြင်းထန်စပြုလာတဲ့ စိတ်ကျရောဂါနဲ့ စိတ်ဖိစီးမှုတွေကြောင့်ပါပဲ
Sel က ဟာသရုပ်ရှင် ' Neighbors 2: Sorority Rasing ' မှာလဲ ဇာတ်ပို့ နေရာက ပါဝင်ခဲ့ပါတယ်။ ဒီဇာတ်ကားမှာတော့ Sel က Phi Lambda က တက္ကသိုလ်ကျောင်းသူများရဲ့ လူမှုရေး အဖွဲ့ ဥက္ကဋ္ဌ အဖြစ် သရုပ်ဆောင်ထားတာပါ။
ဒီအတောအတွင်းမှာ သူမနဲ့ Charlie Puth ရဲ့ သီချင်း ' we don't talk anymore' ကလဲ Chart အချို့ရဲ့ Top Ten List ကို ဝင်ရောက်စ ပြုနေပြီ ဖြစ်နေပါတယ်။
Revival Tour လုပ်နေစဉ်အတောအတွင်းမှာတော့ Selena က Interscope Label နဲ့ ထုတ်မဲ့ သူမရဲ့ ဒုတိယမြောက် Album အတွက် စီစဉ်နေခဲ့တာပါ။ ဒီ့အတွက် Tour လုပ်နေစဉ်မှာ Feel Me လို့ခေါ်တဲ့ သီချင်းအသစ် တစ်ပုဒ်ကိုပါ ဖျော်ဖြေပေးခဲ့ပါတယ်။ ဒီသီချင်းကို ပထမဆုံး ဖျော်ဖြေမှုအပြီး ကိုးလ အကြာမှာတော့ Online မှာ Leak လာခဲ့ပါတယ်။ Selena ကတော့ ဒီသီချင်းကို အခုချိန်မှာ Single အဖြစ်ထုတ်ဖို့ စိတ်ကူးမရှိတော့ပါဘူး ။
Tour ကို ဖျက်သိမ်းမှုတွေ အပြီးမှာတော့ Selက သူမရဲ့စိတ်ကျန်းမာရေး အတွက် ကျန်းမာရေးစင်တာကို နောက်တခါ ဝင်သွားခဲ့ပြီး Social Media ကနေပါ ပျောက်ကွယ်သွားခဲ့ပါတယ်။
သုံးလ ကျော်ကြာ ပျောက်ကွယ်နေမှုအပြီး ၂၀၁၆ ခုနှစ်ရဲ့ American Music Award ဆုပေးပွဲမှာတော့ Selena ကို ပထမဆုံး လူမြင်ကွင်းမှာ ပြန်တွေ့ခဲ့ကြရပါတယ်။ ဒီဆုပေးပွဲအတွက် Selena က Artist of the year နဲ့ Favourite Pop/Rock ဆု အမျိုးအစား နှစ်ခုအတွက်လျာထားခြင်း ခံခဲ့ရပြီး ဒုတိယမြောက်ဆုကိုတော့ သူမရသွားခဲ့ပါတယ်။
၂၀၁၆ ရဲ့ ဒီဇင်ဘာလမှာတော့ သူမဟာ Luxury brand တစ်ခုဖြစ်တဲ့ Coach ရဲ့ မျက်နှာစာ ဖြစ်လာပါတော့တယ်။ Coach နဲ့ သူမ စာချုပ်ချုပ်လိုက်ပြီးတဲ့နောက် သူမရတဲ့ လစာကတော့ $ 10 Million ပဲ ဖြစ်ပါတယ်။
၂၀၁၇–လက်ရှိ
၂၀၁၇ ခုနှစ်ရဲ့ ဖေဖော်ဝါရီလမှာတော့ Sel က သူမရဲ့ သီချင်းသစ်အကြောင်းကို Instagram ကနေ အရိပ်အမြွက်ပြောပြခဲ့ပါတယ်။ နောက်ငါးရက်အကြာမှာတော့ DJ Kygo က သူနဲ့ Selena တို့ရဲ့ Collaboration အကြောင်းကို ထုတ်ပြောခဲ့ပါတယ်။ တပတ်အကြာမှာ Sel နဲ့ Kygo တို့က သူတို့သီချင်းအသစ်ရဲ့ နာမည် 'It ain't me' ကို အတည်ပြုခဲ့ကြပြီး ဖေဖော်ဝါရီလ ၁၆ ရက်နေ့မှာ ထွက်ရှိလာခဲ့ပါတယ်။ It ain't me ဟာ Billboard Hot 100 ရဲ့ Top Ten နေရာကို ရောက်ခဲ့ပါတယ်။
ဒီအတောအတွင်း Selena ဟာ သူမအကြိုက်ဆုံး စာအုပ်ဖြစ်တဲ့ 13 Reasons Why ကို စီးရီးတစ်ခုအဖြစ် ပြောင်းလဲရာမှာ Executive Producer အဖြစ်လည်းလုပ်ကိုင်ခဲ့ပါတယ်။ Sel က ဒီစီးရီးလေးရဲ့ ပထမဆုံး Trailer ကို ဇန်နဝါရီလ ၂၅ ရက် ၂၀၁၇ ခုနှစ်မှာ စတင် ပြသခဲ့တာပါ။ စီးရီးကို မတ်လ ၃၁ ရက် မှာ Netflix ကနေ စတင်ထုတ်လွှင့်ခဲ့ပါတယ်။
ဒီပရောဂျက်အပြင် Sel လုပ်ကိုင်နေခဲ့တာကတော့ သီချင်းအသစ်အတွက်ပဲ ဖြစ်ပါတယ်။ မေလ ၁၁ ရက်အရောက်မှာတော့ သူမ သီချင်း Bad Liar ထွက်လာပါတယ်။ သူမဂုဏ်ယူရတဲ့ ဒီသီချင်းက အကောင်းဘက်က ရှုမြင်သုံးသပ်မှုများစွာနဲ့ ချီးကျူးခံခဲ့ရတဲ့သီချင်းဖြစ်ပြီး bad liar ရဲ့ Music Video ကိုတော့ LGBT လူစုအတွက် နောက်တစ်လအကြာမှာ  pride month မှာထုတ်ပေးခဲ့တာဖြစ်ပြီး သူမရဲ့ နောက်ထွက်မယ့် သီချင်း Fetish အတွက်ပါ အသိပေးခဲ့ပါတယ်။
Fetish ကတော့ ဇူလိုင်လ ၁၃ ရက်နေ့ ၂၀၁၇ ခုနှစ်မှာ ထွက်ရှိခဲ့ပါတယ်။ တစ်နေ့ထဲမှာပဲ Selena သီဆိုထားတဲ့ Stained ဆိုတဲ့ အဆွေးသီချင်းလေးက Leak လာခဲ့ပါတယ်။
၂၀၁၇ ရဲ့ ဩဂုတ်လမှာ Selena က ဒါရိုက်တာ Woody Allen ရိုက်ကူးတဲ့ A Rainy Day in Newyork ရုပ်ရှင်မှာ သရုပ်ဆောင်ဖို့ အရွေးခံရပါတယ်။ ရုပ်ရှင်ကို နယူးယောက်မြို့မှာ ရိုက်ကူးအပြီးမှာတော့ Selena က ဒီရုပ်ရှင်က ရသမျှ အကျိုးအမြတ်အားလုံးကို Time's  Up ပရဟိတ အသင်းခွဲတွေကို ခွဲဝေလှူဒါန်းသွားမှာ ဖြစ်ကြောင်းကြေညာပါတယ်။
စက်တင်ဘာလ အရောက်မှာတော့ Selena က PUMA ရဲ့ Family ဖြစ်လာပါတော့တယ်။ PUMA နဲ့ သူမ စာချုပ်ချုပ်တာဟာ $30 Million ကျော် ကုန်ကျပြီး PUMA Campaign ကိုလဲ သူမပဲ ဦးဆောင်ခဲ့ကာ ဒီ Brand အတွက် ဖိဖိစီးစီး ကြော်ငြာများ ဆက်တိုက်ဆိုသလို ရိုက်ကူးပေးနေခဲ့တာပါ။
အဲ့ဒါအပြင် Selena နဲ့ Coach ရဲ့ ဒီဇိုင်နာတို့ ပူပေါင်းဖန်တီးထားတဲ့ 'Selena Grace' အမည်ရ Coach လက်ကိုင်အိတ်တွေကိုလဲ စက်တင်ဘာလမှာတင် နယူးယောက်မြို့မှာ စတင်ရောင်းချခဲ့ကြပါတယ် ။
အောက်တိုဘာလ ၁၉ ရက်နေ့မှာတော့ သူမနဲ့ EDM producer 'Marshmello' တို့ဟာ သူတို့ရဲ့ သီချင်းအသစ်အတွက် Collaboration အကြောင်းကို အသိပေးလာပါတယ်။ သူတို့ရဲ့ သီချင်းဖြစ်တဲ့ Wolves ကတော့ အောက်တိုဘာလ ၂၅ ရက်နေ့မှာ ထွက်လာပါတယ်။
၂၀၁၇ ခုနှစ် စက်တင်ဘာလကတည်းက PUMA ရဲ့ Family ဖြစ်နေခဲ့တဲ့ Sel ဟာ ၂၀၁၈ ခုနှစ်ရဲ့ မတ်လအရောက်မှာတော့ သူကိုယ်တိုင် ဒီဇိုင်းရေးဆွဲထားတဲ့ Sneakers တွေနဲ့ ခြေအိတ်တွေကို PUMA နဲ့ ပူးပေါင်းပြီး ထုတ်ဖို့ စတင်စီစဉ်ပါတော့တယ်။ သူမ ပထမဆုံး ဒီဇိုင်းဆွဲခဲ့တဲ့ PUMA ဖိနပ်တွေဟာ Phenom Lux လို့ ခေါ်ပြီး အလွယ်တကူ ဖြုတ်ယူ/ တပ်ဆင် လို့ရတဲ့ ခြေကျင်းလေးတွေနဲ့ပါ။ ဒီဖိနပ်လေးတွေနဲ့ ခြေအိတ်လေးတွေက ဧပြီလ ၆ ရက်နေ့ကစလို့ ဈေးကွက်ထဲ စတင်ရောက်ရှိခဲ့ပြီး အချို့နိုင်ငံတွေမှာတော့ စရောင်းပြီး နာရီ အနည်းငယ်အကြာမှာတင် ပစ္စည်းအားလုံး ပြတ်လပ်သွားခဲ့တဲ့အထိ အောင်မြင်ခဲ့ပါတယ်။ Sel ရဲ့ ကိုယ်ပိုင်ဒီဇိုင်း ဖိနပ်တွေနဲ့ ခြေအိတ်တွေကို ရောင်းချလို့ရတဲ့ အမြတ်ငွေထဲက $ 100,000 ကိုတော့ Lupus ရောဂါကို သုတေသနလုပ်ဖို့ လှူဒါန်းခဲ့ပါတယ်။
Sel က ၂၀၁၈ ခုနှစ်ရဲ့ ဧပြီလမှာ LA က We Day California အခမ်းအနားကို တက်ရောက်ခဲ့ပါတယ်။ ဒီ အခမ်းအနားမှာပဲ ရှားပါးတဲ့ ကျောက်ကပ်ရောဂါကို ခံစားနေရတဲ့ သူမပရိသတ်လေး Nellie Mainor ကို ပရိသတ်နဲ့ မိတ်ဆက်ပေးခဲ့ပါတယ်။
၂၀၁၈ ခုနှစ်ရဲ့ မေလမှာ Selena က သူမထုတ်လုပ်တဲ့ 13 Reasons Why စီးရီး ဒုတိယ ဇာတ်လမ်းတွဲအတွက် ဇာတ်ဝင်တေးဖြစ်တဲ့ Back To You ကို ထုတ်ပေးပါတယ်
ဇွန်လဆန်းပိုင်းမှာတော့ Selက သူမရဲ့ လေးခုမြောက် Emmy Award ကို " 13 Reasons Why "  Serie နဲ့ ထပ်မံရရှိသွားခဲ့ပါတယ်။ သူမ ထုတ်လုပ်တဲ့ ဒီ Series တွေက Society မှာ အကောင်းဘက်က ရှုမြင်ခြင်းတွေနဲ့ လွှမ်းခြုံပေးနိုင်တဲ့ အတွက်ပါတဲ့ ။
အဲ့ဒါအပြင် IGTV အတွက် Sel ရဲ့Project အသစ်လေးဟာလဲ ဇွန်လကုန်ခါနီးမှာ ထပ်ထွက်လာပါတယ်။ IGTV ဆိုတာဟာ Instagram ရဲ့ Tool အသစ်ဖြစ်ပြီး 15 စက္ကန့်ကနေ 60 မိနစ်လောက်အထိ ရှည်တဲ့ Video Clip တွေကို တင်လို့ရတဲ့ လုပ်ဆောင်ချက်တစ်ခု ဖြစ်ပါတယ်။ Selena ကတော့ ဒီ Instagram ရဲ့ Platform အသစ်မှာ ပထမဦးဆုံး Video ကို တင်တဲ့သူ ဖြစ်ပါတယ်။ သူ့ရဲ့ Video လေးကတော့ A love story လို့ခေါ်ပြီး Fetish mv ရဲ့ Directorလည်းဖြစ်သလို Selena ရဲ့ သူငယ်ချင်းလည်း ဖြစ်တဲ့ Petra Collins ကပဲ ရိုက်ကူးပေးထားတာပါ။
Sel က Hotel Transylvania 3 ရုပ်ရှင်ရဲ့ Mavis ကာရိုက်အတွက် အသံသွင်းမှုတွေလဲ ထပ်မံပြုလုပ်ခဲ့ပါတယ်။ ဒီရုပ်ရှင်ကတော့ ၂၀၁၈ ခုနှစ်ရဲ့ ဇူလိုင်လမှာ ထွက်ရှိခဲ့တာပါ။
ဇူလိုင်လ ၁၃ ရက်နေ့ ၂၀၁၈ မှာတော့ လော့စ်အိန်ဂျလိစ် က အစိုးရရှေ့နေများက နယူးဂျာစီ အမျိုးသမီးတစ်ဦးကို ထိန်းသိမ်း အရေးယူလိုက်ကြောင်း ကြေညာပါတယ်။ ဒီအမျိုးသမီးက Selena ပိုင်ဆိုင်တဲ့ Email acc တွေကို Hack ပြီး Sel ရဲ့ Instagram acc မှာလဲ ပုံတွေ ဝင်တင်ခဲ့တာကြောင့်ဖြစ်ပါတယ်။
၂၀၁၈ ခုနှစ်ထဲမှာတင် ကြေညာခဲ့တာကတော့ Sel ဟာ ဒါရိုက်တာ Stephan Gaghan ရိုက်ကူးတဲ့ The Voyage of Dr Dolittle ရုပ်ရှင်မှာ ဝင်ရောက် အသံသရုပ်ဆောင်မယ်ဆိုတာပဲ ဖြစ်ပါတယ်။ ဒီရုပ်ရှင်ဟာ ဧပြီလ ၁၉ ရက် ၂၀၁၉ ခုနှစ်မှာ ထွက်လာမှာ ဖြစ်ပါတယ်။ Selena က Jim Jarmusch ရဲ့ ရုပ်ရှင် The Dead Don't Die မှာလဲ ပါဝင်လာဦးမှာပါ။
ထွက်ရှိပြီးတေးစီးရီးအယ်လ်ဘမ်များ
ဆယ်လီနာ သည် "Selena Gomez & the Scene" ဂီတအဖွဲ့တွင် ပင်တိုင်အဆိုတော်ဖြစ်ပြီး အခွေသုံးခွေထွက်ခဲ့သည်။ ထို့နောက်သူမတစ်ဦးတည်းအနေဖြင့် 2015 အထိ နှစ်ခွေထွက်ရှိထားသည်။ လက်ရှိ 2020 January 10 ရက်နေ့ တွင် Rare အမည်ရ Album တစ်ခု ထပ်မံထွက်ရှိထားသည်။
ရွှေပုံ
ဒေါက်တာရွှေပုံသည်မြန်မာ့နိုင်ငံရေးသမားနှင့်ဆေးဘက်ဆိုင်ရာဆရာဝန်တစ်ဦးဖြစ်ပြီး လက်ရှိတွင် ကျန်းမာရေးဝန်ကြီးဌာနတွင် အမျိုးသားညီညွတ်ရေးအစိုးရမှ ခန့်အပ်ခြင်းခံရသော ဒုတိယဝန်ကြီးဖြစ်သည်။ သူမကို ၁၉၅၁ ခုနှစ်ဖေဖော်ဝါရီ ၂၄ ရက်တွင်မွေးဖွားခဲ့သည်။ သူမသည် ၁၉၈၈ ခုနှစ်မှစ၍ အမျိုးသားဒီမိုကရေစီအဖွဲ့ချုပ်နှင့် ပဲခူးတိုင်းဒေသကြီးအလုပ်အမှုဆောင်ကော်မတီဝင်၊ ဗဟိုကော်မတီဝင်၊ NLD (ပဲခူးတိုင်းဒေသကြီး)မှ ၂၀၁၂-ခုနှစ်အထိ၊ ဗဟိုအမျိုးသမီးများအလုပ်အဖွဲ့ကော်မတီ (NL))၊ အမျိုးသားကျန်းမာရေး ဒုဥက္ကဋ္ဌအဖြစ် တာဝန်ထမ်းဆောင်ခဲ့သည်။ ကွန်ယက် (NLD)၊ ၂၀၁၅ အထွေထွေရွေးကောက်ပွဲတွင်ပါလီမန်အမတ်အဖြစ် ရွေးကောက်တင်မြှောက်ခြင်း၊ ပဲခူးတိုင်းဒေသကြီးကိုယ်စားပြု၊ ၂၀၂၀-အထွေထွေရွေးကောက်ပွဲတွင်ပါလီမန် အမတ်အဖြစ်ရွေးကောက်တင်မြှောက်ခြင်းနှင့် ပဲခူးမဲဆန္ဒနယ်ကို ကိုယ်စားပြုသည်။
ဆယ်လီနာ ဂိုမက်
ကိုးကား
ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ ကဏ္ဍ:အမေရိကန် အမျိုးသမီး အဆိုတော်များ
ရွှေပုံ
သူမသည်အပြည်ပြည်ဆိုင်ရာဆက်သွယ်ရေးကော်မတီ (ပြည်သူ့လွှတ်တော်)၊ အမျိုးသမီးများနှင့်ကလေးသူငယ်အခွင့်အရေးကော်မတီ (ပြည်သူ့လွှတ်တော်)၊ အပြည်ပြည်ဆိုင်ရာပါလီမန်သမဂ္ဂ (ပြည်ထောင်စုလွှတ်တော်) တွင်အဖွဲ့ဝင်အဖြစ်ဆောင်ရွက်ခဲ့သည်။ သူမပါဝင်ခဲ့သည့်အသက်မွေးဝမ်းကျောင်းမှုနှင့်လူသားချင်းစာနာမှုဆိုင်ရာအကူအညီများမှာ -
ကိုးကား
ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၅၁ မွေးဖွားသူများ ကဏ္ဍ:မြန်မာ ဆရာဝန်များ ကဏ္ဍ:မြန်မာနိုင်ငံ ဝန်ကြီးများ
ကျောက်လှည်းဘီးရွာ၊ ရေစကြိုမြို့နယ်
ကျောက်လှည်းဘီးရွာ (Kyaukhlebee)သည် မကွေးတိုင်းဒေသကြီး၊ ပခုက္ကူခရိုင်၊ ရေစကြိုမြို့နယ်၊ အောင်နန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၈၃၁၃ ဖြစ်သည်။ ၂၀၁၄ သန်းခေါင်စာရင်းအရ အောင်နန်းကျေးရွာအုပ်စုတွင် ကျား ၇၇၁ ဦး၊ မ ၁၁၇၇ ဦး၊ လူဦးရေ စုစုပေါင်း ၁၉၄၈ ဦးနေထိုင်သည်။
ကိုးကား
ကဏ္ဍ:ရေစကြိုမြို့နယ်ရှိ ရွာများ
သင်တောင်ငယ်ရွာ၊ စဉ့်ကိုင်မြို့နယ်
သင်တောင်ငယ်ရွာ (Thintaungnge)သည် မန္တလေးတိုင်းဒေသကြီး၊ ကျောက်ဆည်ခရိုင်၊ စဉ့်ကိုင်မြို့နယ်၊ သင်တောင်ငယ်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၉၀၇၃၄ ဖြစ်သည်။ ၂၀၁၄ သန်းခေါင်စာရင်းအရ သင်တောင်ငယ်ကျေးရွာအုပ်စုတွင် ကျား ၄၄၉ ဦး၊ မ ၅၄၇ ဦး၊ လူဦးရေ စုစုပေါင်း ၉၉၆ ဦးနေထိုင်သည်။
မနော်စရပ်စ်
Monoceros (ဂရိ: Μονόκερως, "ယူနီကွန်း") သည် celestial အီကွေတာ ရှိ မေးမှိန်သော ကြယ်စုတန်းတစ်ခုဖြစ်သည်။ အနောက်ဘက်တွင် အိုရိုင်ယွန်၊ မြောက်ဘက်တွင် ဂျီမီနီ၊ တောင်ဘက်တွင် ကေနိစ် မေဂျာ၊ အရှေ့ဘက်တွင် ဟိုက်ဒရာ ကြယ်စုတန်းတို့ဖြင့် နယ်နမိတ်ထိစပ်လျက်ရှိသည်။
အလယ်ချောင်းရွာ၊ မိဿလင်ကုန်း
အလယ်ချောင်းရွာ၊ မိဿလင်ကုန်း
မနော်စရပ်စ်
ကိုးကား
ကဏ္ဍ:ကြယ်စုတန်းများ
လိုင်းငဲရွာ၊ ပလက်ဝမြို့နယ်
လိုင်းငဲရွာ(Laingnge)သည် ချင်းပြည်နယ်၊ မတူပီခရိုင်၊ ပလက်ဝမြို့နယ်၊ တိုင်ဝကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၅၅၈၃ ဖြစ်သည်။ ၂၀၁၄ သန်းခေါင်စာရင်းအရ တိုင်ဝကျေးရွာအုပ်စုတွင် ကျား ၁၀၃၉ ဦး၊ မ ၁၀၇၇ ဦး၊ လူဦးရေ စုစုပေါင်း ၂၁၁၆ ဦး နေထိုင်သည်။
မလစ် (အနောက်)
မလစ် (အနောက်)
နာလောဖိုလီအောက်ရွာ၊ သံတောင်ကြီးမြို့နယ်
နာလောဖိုလီ(အောက်)ရွာ(Narlawhpoli(Lower))သည် ကရင်ပြည်နယ်၊ ဘားအံခရိုင်၊ သံတောင်ကြီးမြို့နယ်၊ ထီးသာစောကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၀၂၆၀ ဖြစ်သည်။
ကိုးကား
ကဏ္ဍ:သံတောင်ကြီးမြို့နယ်ရှိ ရွာများ
နမ့်ဖာမူရွာ၊ ပင်လောင်းမြို့နယ်
နမ့်ဖာမူရွာ (Namhparmu)သည် ရှမ်းပြည်နယ် (တောင်)၊ ပအိုဝ်း ကိုယ်ပိုင်အုပ်ချုပ်ခွင့်ရဒေသ၊ ပင်လောင်းမြို့နယ်၊ နန်းတုတ်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၂၄၈၀ ဖြစ်သည်။ ၂၀၁၄ သန်းခေါင်စာရင်းအရ နန်းတုတ်ကျေးရွာအုပ်စုတွင် ကျား ၃၅၄၂ ဦး၊ မ ၃၆၃၆ ဦး၊ လူဦးရေ စုစုပေါင်း ၇၁၇၈ ဦးနေထိုင်သည်။
ကိုးကား
ကဏ္ဍ:ပင်လောင်းမြို့နယ်ရှိ ရွာများ
ရေပိုလွှဲ
ရေပိုလွှဲဆိုသည်မှာ ဆည်တာတမံ များ၏ အရေးကြီးသော အစိတ်အပိုင်းတစ်ခုဖြစ်သည်။ တမံများ၏ သတ်မှတ်ရေအမှတ်ကိုထိန်းသိမ်းရန်နှင့် တမံများအ‌ပေါ်ရေကျော်မှုတာဆီးရန်ရေပိုလွှဲအားတည်ဆောက်ရခြင်းဖြစ်သည်။ အချို့နေရာများတွင် ရေကျော်ဟူ၍လည်း ပြောဆိုကြလေသည်။ ရေပိုလွှဲ တို့သည် တမံပေါ်ရေကျော် စီးဆင်းမှုမဖြစ်စေရန် တာဆီးပေးထားပြီး ရေကျော်မှုကြောင့် ဆည် တမံတို့ကို မပျက်စီးစေရန် ကာကွယ်ပေးထားခြင်းဖြစ်သည်။
ဆည်တမံတို့တွင် ရေအမှတ်ထိန်းညှိရန်နှင့် ရေပိုလွှဲအတွင်း ရေစီးဆင်း မှုတို့ကို ထိန်းညှိနိုင်ရန် အတွက် အနှိမ့်အမြင့်နှင့် ရေတခါးအကျဉ်းကျယ် လုပ်နိုင်သော ဂိတ်တံခါးများလည်း ထည့်သွင်း တည်ဆောက်တက်ကြသည်။ ထိုသို့ရေတံခါးထည့်သွင်းတည်ဆောက်ထားသော ရေပိုလွှဲတို့သည် တမံအာက်နား ရေကိုထိန်းသိမ်းနိုင်ခြင်းနှင့် အလုံးအရင်းနှင့်ဝင်လာသောရေတို့ကို ထိန်းညှိလွှတ်ပေးနိုင်ခြင်းတို့ ကြောင့် ရုတ်တရက် ရေကြီးရေလျှံမှုတို့နှင့်အတူ သတ်မှတ်ရေ အမှတ် ထက် မြောက်မြားစီးဆင်စေခြင်းကြောင့် ရေပိုလွှဲပျက်စီးစေခြင်းတို့ မှလည်း ကာကွယ်ပေးသည်။
တနည်းအားဖြင့်ဆိုသော် တမံပေါ် တွင်ရေစီးဆင်းနိုင်စေရန်ရေလမ်း ကြောင်းပေးထားပြီး ရေတိုက်စားမှု မဖြစ်နိုင်အောင်လည်းတည်ဆောက် ထားခြင်းဖြစ်သည်။ တမံအများစုတို့တွင် အောက်ခြေ ရေထုတ်ပြွန် တို့ဖြင့် ရေလွှတ်ခြင်းတို့ဖြင့် လုပ်ဆောင်စေပြီး တမံအနည်းငယ်တွင် ရေထုတ်ပြွန်အား ရေပိုလွှဲနှင့် တွဲလျှက် တည်ဆောက် ထားသည်လည်းရှိကြသည်။
Gallery
ကဏ္ဍ:ရေကာတာ
မြတ်မြတ်အုန်းခင်၊ ဒေါ်
မြတ်မြတ်အုန်းခင် သည် ရန်ကုန်၊ မြန်မာနိုင်ငံ ၁၉၄၈ ခုနှစ်တွင် မွေးဖွားပြီး ) လူမှုဝန်ထမ်းကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာနတွင် ဝန်ကြီးအဖြစ် တာဝန်ထမ်းဆောင်ခဲ့သည်။ ၂၀၁၂ ခုနှစ် စက်တင်ဘာလ ၇ ရက်တွင် သမ္မတ ဦးသိန်းစိန်မှ ဝန်ကြီးအဖြစ် ခန့်အပ်ခဲ့သည်။  ဒေါ်မြတ်မြတ်အုန်းခင်သည် ယခင် ကျန်းမာရေး ဝန်ကြီးဌာန၏ ဒုတိယဝန်ကြီးဟောင်းလည်းဖြစ်သည်။  တိုင်းရင်းဆေးပညာရပ်တွင် ဒီပလိုမာဘွဲ့ ရရှိခဲ့ပြီး အဂ္ဂမဟာ သီရိသုဓမ္မာ သင်္ဂီ ဘွဲ့အား ၂၀၀၈ ခုနှစ်တွင် ချီးမြင့်ခြင်းခံရသည်။
ကိုးကား
ကဏ္ဍ:မြန်မာနိုင်ငံ၏ အမျိုးသမီး ဝန်ကြီးများ ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
အီးအဲလ် ဒေါက်သရိုး
အီးအဲလ် ဒေါက်သရိုး (E. L. Doctorow) ဆိုသူမှာ အ‌မေရိကန်နိုင်ငံသား စာ‌ရေးဆရာတစ်ဦးဖြစ်သည်။ အ‌မေရိကန်စာ‌ပေသမိုင်းတွင်အ‌ရေးပါ‌သော စာ‌ရေးဆရာ တစ်ဦးဖြစ်ပြီး ကမ္ဘာ့စာ‌ပေအသိုင်းအဝန်းတွင် ထင်ရှားသူလည်းဖြစ်သည်။ ၂ဝ ရာစုအတွက် အ‌ရေးပါသော အ‌မေရိကန်စာ‌ရေးဆရာများထဲတွင် ‌ဒေါက်သရိုးသည် အလွန် အ‌ရေးပါသူတစ်ဦးဖြစ်သည်။ အယ်ဒီတာနှင့်ပါ‌မောက္ခအဖြစ်လည်း အသက်‌မွေးဝမ်း‌ကျောင်းခဲ့သူဖြစ်သည်။
လုံးချင်းဝတ္ထုစာအုပ် ၂ဝ ခန့်၊ ဝတ္ထုတိုစုစည်းမှုစာအုပ် ၃အုပ်နှင့်စင်တင်ပြဇာတ်များကို ‌ဒေါက်သရိုးက ‌ရေးသားခဲ့သည်။ ထိုစာအုပ်များမှ Ragtime(1975), Billy Bathgate(1980), The March (2005) တို့သည် ‌ဒေါက်သရိုး၏ ထင်ရှား‌သောလုံးချင်းဝတ္ထုများဖြစ်ပြီး စာ‌ပေဆုများလည်းအသီးသီးရရှိခဲ့ကြသည်။ Ragtime ကို ၂ဝ ရာစုနှစ်၏ အ‌ကောင်းဆုံးဝတ္ထုစာအုပ် ၁ဝဝ စာရင်းတွင် ‌မော်ဒန်စာကြည့်တိုက်မှ အယ်ဒီတာအဖွဲ့က ထည့်သွင်းသတ်မှတ်ခဲ့သည်။
၁၉၃၁ ခုနှစ်၊ ဇန်နဝါရီ ၆ ရက်တွင် နယူး‌ယောက်မြို့၌ ‌ဒေါက်သရိုးကို ‌မွေးဖွားခဲ့သည်။ ‌ဒေါက်သရိုး၏ ဖခင်ဖြစ်သူသည် စာ‌ရေးဆရာ အယ်ဂါအယ်လန်ပိုး၏ ဒုတိယမျိုးဆက်ဖြစ်သည်။ ‌ကျောင်း၏ရသစာ‌ပေမဂ္ဂဇင်းတွင် ‌ဒေါက်သရိုး‌ရေးသားသည့်စာမူ ‌ဖော်ပြခံရသည်။ ထိုသို့စာမူ‌ဖော်ပြခံခဲ့ရခြင်းသည် ‌ဒေါက်သရိုးအတွက်ခွန် အားဖြစ်‌စေခဲ့သည်။ စာ‌ရေးဆရာတစ်ဦးအဖြစ် အသက်‌မွေးဝမ်း‌ကျောင်းနိုင်ရန် ‌ကျောင်းသားဘဝကတည်းက ‌ဒေါက်သရိုး ကြိုးပမ်းခဲ့သည်။
စာ‌ရေးဆရာတစ်ဦး၏ ဘဝကို ‌ရွေးချယ်ဖြစ်ခဲ့သည်နှင့်ပတ်သက်၍ ‘‘က‌လေးဘဝကတည်းက ကျွန်‌တော်စာဖတ်ခဲ့တယ်။ လက်ထဲ‌ရောက်လာတဲ့ စာအုပ်တိုင်းကို ကျွန်‌တော်ဖတ်လိုက်တာပဲ။ စာအုပ်တစ်အုပ်ရဲ့ ဇာတ်သိမ်းပိုင်းက ဘယ်လိုဖြစ်မယ်။ ဘာဆက်ဖြစ်မယ်။ ငါသာဆိုရင် ဘယ်လို‌ရေးလိုက်မယ်ဆိုတဲ့ အ‌တွေး‌တွေ ရှိခဲ့တယ်။ အဲဒီလိုက‌နေ ကျွန်‌တော်ဟာ စာ‌ရေးဆရာတစ်ယောက်ဖြစ်လာခဲ့တာပဲ’’ဟု ‌ဒေါက်သရိုးက ‌ပြောခဲ့သည်။
ဒေါက်သရိုးသည် စာအုပ်တိုက်၏ အယ်ဒီတာတစ်ဦးအဖြစ် ၉ နှစ်ခန့် အလုပ်လုပ်ကိုင်ခဲ့သည်။ ၁၉၆၉ ခုနှစ်တွင် စာအုပ်တိုက်မှ အလုပ်ထွက်၍ စာ‌ပေ‌ရေးသားခြင်း အလုပ်ကို လုပ်ကိုင်ခဲ့သည်။Kenyon College ကို တက်‌ရောက်ခဲ့ပြီး စာ‌ပေနှင့်ပတ်သက်သည်ကို ‌လေ့လာလိုက်စားခဲ့သည်။ ကိုလံဘီယာတက္ကသိုလ်တွင် အင်္ဂလိပ် ပြဇာတ်များကို ‌လေ့လာခဲ့သည်။ Welcome to Hard Times သည် ‌ဒေါက်သရိုး၏ ပထမဦးဆုံးလုံးချင်းဖြစ်သည်။ ထိုစာအုပ်ကို ရုပ်ရှင်အဖြစ်လည်း ရိုက်ကူးခဲ့သည်။ ထို့အပြင် Ragtime, Broadway musical of the same name ဝတ္ထုများအပါအဝင် သူ၏လုံးချင်းဝတ္ထုများမှအချို့ကို ရုပ်ရှင်အဖြစ် ရိုက်ကူးခဲ့ကြသည်။
အီးအဲလ် ‌ဒေါက်သရိုးသည် ၂ဝ၁၅ ခုနှစ်၊ ဇူလိုင် ၂၁ ရက်တွင် ကွယ်လွန်ခဲ့သည်။ ‌ဒေါက်သရိုး၏စာ‌ပေများကို ငယ်စဉ်ကတည်းက ဖတ်ရှုခဲ့‌ကြောင်းနှင့် အ‌မေရိကန်နိုင်ငံ၏ ကြီးကျယ်မြင့်မြတ်လှသည့် စာ‌ပေပညာရှင်တစ်ဦးဖြစ်‌ကြောင်း အ‌မေရိကန်သမ္မတ အိုဘားမားက ‌ပြောခဲ့သည်။ ၁၉၇၅ ခုနှစ်မှ ၂ဝ၁၄ ခုနှစ်အတွင်း စာ‌ပေဆု ၁၅ ဆုကို ရရှိခဲ့သည်။ The Book of Daniel, Ragtime, World’s Fair, Billy Bathgate, The March နှင့် Homer & Langley တို့သည် သူ၏ ထင်ရှား‌ကျော်ကြား‌သောစာအုပ်များဖြစ်သည်။ ဘာသာစကားအမျိုးအစား ၃ဝ သို့ ဘာသာပြန်ဆို၍လည်း ထုတ်‌ဝေခဲ့သည်။
ဗမာ့ကာကွယ်ရေးတပ်မတော်
အင်အားကြီးမားသော ဗမာ့လွတ်လပ်ရေးတပ်မတော်ကို ဂျပန်တို့သည် အလိမ္မာနှင့် ချုပ်ချယ်ရန်ကြိုးစားလာကြသည်။ မြန်မာနိုင်ငံလွတ်လပ်ရေးပေးတော့မည်ဖြစ်၍ ဗမာ့လွတ်လပ်ရေးတပ်မတော်ဟူသော အမည်သည်လည်း အဓိပ္ပာယ်မရှိဖြစ်နေသည်။ လွတ်လပ်သည့်မြန်မာနိုင်ငံအတွက် ကာကွယ်ရန်သာ အရေးကြီးသဖြင့် ဗမာ့ကာကွယ်ရေးတပ်မတော် (ဘီဒီအေ) ဟု အမည်ပြောင်းရန်နှင့် တပ်သားအရေအတွက် လျှော့ချရန် ဂျပန်များက ဆိုလာကြသည်။ ဤတွင် ဘီအိုင်အေ ခေါင်းဆောင်များက ဂျပန်ကိုပြန်၍ မတော်လှန်နိုင်သေးသဖြင့် ဘီဒီအေဖွဲ့ရန် သဘောတူလိုက်ရသည်။
ဗိုလ်မိုးကြိုးအား ဂျပန်ပို့လိုက်ပြီးနောက် ၁၉၄၂ ဇူလိုင်လ (၂၇)ရက်နေ့တွင် ဗမာ့လွတ်လပ်ရေးတပ်မတော်ကို စနစ်တကျ ပြန်လည်ဖွဲ့စည်းရမည်ဟုဆိုကာ ဗမာ့ကာကွယ်ရေးတပ်မတော် (ဘီဒီအေ) ဟု ပြောင်းလဲဖွဲ့စည်းလိုက်သည်။ ဗမာ့တပ်မတော်သားများကို ရန်ကုန်နှင့်မန္တလေးတွင်စုဝေးစေပြီး လက်နက်ကိုသိမ်းယူခဲ့သည်။ ပြန်လည်ဖွဲ့စည်းလိုက်သော ဗမာ့ကာကွယ်ရေးတွင် ဌာနချုပ်မှအစ တပ်ရင်းတပ်ဖွဲ့တိုင်း၌ ဂျပန်စစ်ဖက်အကြံပေးအရာရှိများ တွဲဖက်ထားရှိသည်။ လက်နက်ခံယမ်းမီးကျောက်များကိုလည်း သာမန်မျှသာ ခွင့်ပြုထားသည်။ ဗမာ့ကာကွယ်ရေးတပ်မတော်၏ သေနာပတိအဖြစ် ဗိုလ်ချုပ်အောင်ဆန်းအား ခန့်ထားခဲ့သည်။ ဘီဒီအေခေတ်တွင် စစ်ဝန်ကြီးရုံး၊ စစ်တက္ကသိုလ် စသည်တို့ ပေါ်ပေါက်လာ။ ၁၉၄၃ ဩဂုတ်လ (၁)ရက်နေ့တွင် ဂျပန်တို့သည် မြန်မာနိုင်ငံကို လွတ်လပ်ရေးပေးခဲ့သည်။
ဖြစ်ပေါ်လာပုံ သမိုင်းကြောင်း
ဗမာ့လွတ်လပ်ရေးတပ်မတော် (BIA) ကို လွတ်လပ်ရေးတိုက်ပွဲ အတွက် စစ်ချီတက်ရင်း အရေးပေါ် ကောက်ကာငင်ကာ စုဖွဲ့ရတာမို့ စနစ်တကျ စိစစ်မှု မပြုနိုင်ခဲ့တာကြောင့် အလွှာပေါင်းစုံ လူတန်းစားပေါင်းစုံ ပါဝင်ခဲ့သည်။ ယင်း အနေအထားကြောင့် ၁၉၄၂ ခုနှစ် ဇူလိုင်လ ၂၇ ရက်နေ့မှာ အင်အား (၅၀ဝ၀ဝ) ကျော်ရှိတဲ့ (BIA) တပ်မတော်ကြီးကို ဖျက်သိမ်းကာ အင်အား (၃၀ဝ၀) နဲ့ (BDA) ဗမာ့ကာကွယ်ရေး တပ်မတော် ကို အရည်အသွေး ကောင်းအောင် ပြင်ဆင်ဖွဲ့စည်းခဲ့သည်။
BDA တပ်မတော်ကိုပြင်ဆင်စုဖွဲ့ခဲ့ရာမှာတော့ စနစ်တကျ စိစစ်မှုများပြုနိုင်ခဲ့သောကြောင့် တပ်ပုံစံ ဝင်ခဲ့သည်။ တပ်ရင်း၊ တပ်ခွဲ၊တပ်စု ၊ တပ်စိတ်များကို စည်းကမ်း စည်းမျဉ်း လုပ်ထုံးလုပ်နည်းနဲ့ အညီ စုဖွဲ့ နိုင်ခဲ့သလို အရည်အသွေး ပိုမို မြင့်စေဖို့ အတွက် အခြေခံ စစ်ပညာသင်တန်း၊ မွမ်းမံတိုးမြှင့်သင်တန်းအပြင် ဗိုလ်သင်တန်းကျောင်းကိုပါ သင်တန်းများပေးဖို့ စနစ်တကျ ဖွင့်လှစ်နိုင်ခဲ့သည်။ ဗိုလ်သင်တန်းကျောင်းက အရည်အသွေးပြည့်ဝစွာဆင်းတဲ့ အရာရှိလောင်းတွေကို ဂျပန်နိုင်ငံ့ ဘုရင့်စစ်တက္ကသိုလ် သို့ အသုတ်လိုက် စေလွှတ်ကာ ဆည်းပူးသင်ယူ လေ့ကျင့်စေခဲ့သည်။
တပ်မတော်အတွက် ဗိုလ်ချုပ်အောင်ဆန်း၏ မိန့်ခွန်း
၁၃-၃-၁၉၄၄ မှာ BDA ဗမာ့တပ်မတော်ခေတ် ဗိုလ်သင်တန်းကျောင်းဆင်းပွဲ တစ်ခုတွင် တပ်မတော်ဖခင် ဗိုလ်ချုပ်အောင်ဆန်း ကျောင်းဆင်းပွဲ မိန့်ခွန်းတွင် ဤသို့ပြောကြားခဲ့သည်။
ပထမဆုံး ရဲဘော်တို့ကို မှာချင်တာက ငါတို့ဗမာနိုင်ငံဟာ ကိုယ့်မင်းကိုယ့်ချင်းနိုင်ငံ ဖြစ်တယ်။ တို့တပ်မတော်ဟာ တနိုင်ငံလုံး တမျိုးသားလုံး အတွက် ဖြစ်တယ်။ ဒါ့ကြောင့် ဒီနိုင်ငံအကျိုးကို ကာကွယ်ရမယ်။ ဗမာ့တပ်မတော်ဟာ ဗမာတနိုင်ငံလုံး တမျိုးသားလုံး အတွက်ဖြစ်တယ်ဆိုတာ နားလည်ရမယ်။ ဒီတပ်မတော်ဟာ လူတစ်ဦး တစ်ယောက်အတွက် တည်ထောင်ထားတာ မဟုတ်ဘူး။ ဒီတပ်မတော်ဟာ တစ်ဖွဲ့၊ တစ်ပါတီ၊ လူတစ်စုအတွက် တည်ထောင်ထားတာ မဟုတ်ဘူး။ တနိုင်ငံလုံး တမျိုးသားလုံးအတွက် ဖြစ်တယ်။
ဆက်စပ်ဖတ်ရန်
ကဏ္ဍ:မြန်မာနိုင်ငံ၏ သမိုင်း ကဏ္ဍ:တပ်မတော်
ကွမ်းအိုင်ရွာ
ကွမ်းအိုင်ရွာ
အထက်ရွာ၊ ဆင်တက်မော်
အထက်ရွာ၊ ဆင်တက်မော်
ဖိုးလှောင်ကွင်းရွာ၊ တောင်ပတ်လည်
ဖိုးလှောင်ကွင်းရွာ၊ တောင်ပတ်လည်
ရိန်း
ကိုရီးယားမင်းသား၊ အဆိုတော် ရိန်း သည် အာရှတိုက်ကိုကျော်ဖြတ်၍ ကမ္ဘာကိုလွှမ်းမည့် အနုပညာရှင်အဖြစ် သုံးသပ်ခြင်းခံရသူဖြစ်သည်။
သူ၏ အမည်ရင်းမှာ ဂျန်ဂျင်ဟွန်း ဖြစ်သည်။ မွေးနေ့မှာ ၁၉၈၂ ခုနှစ်၊ ဇွန်လ(၂၅)ရက်နေ့ ဖြစ်သည်။ သူ၏ မူလ အနုပညာအမည်မှာ Bi ဖြစ်သည်။ Bi ဟူသည့် ကိုရီးယားအမည်သည် မိုးဟု အဓိပ္ပာယ်ရသည့်အတွက် နောက်ပိုင်းတွင် Rain ဟူသည့်အမည်ကို တွဲဖက်သုံးစွဲခဲ့သည်။ ရိန်းသည် Kyung Hee University ကျောင်းမှ ပို့စ်မော်ဒန်မြူးဇစ် ဘာသာဖြင့် ဘွဲ့ရခဲ့ပြီးဖြစ်သည်။
သူ၏ အနုပညာခရီးလမ်းအစသည် အခြားကိုရီးယား သရုပ်ဆောင် အဆိုတော်များထက် ကြမ်းတမ်းခဲ့လေသည်။ သူသည် အဆိုတော် ပတ်ဂျီယွန်း ၏ ဖျော်ဖြေပွဲများတွင် နောက်ခံ အကအဖွဲ့သားတစ်ယောက်အနေဖြင့် ပါဝင်ခဲ့သည်။ သူ၏ အနုပညာအစွမ်းအစကို ပတ်နှင့် သူ၏ အေဂျင်စီ JYP Entertainment တို့က ရိပ်စားမိခဲ့သဖြင့် ၂၀၀၂ ခုနှစ်တွင် ၎င်းတို့၏ ကူညီစောင်မမှုများဖြင့် Bad Guy အမည်ရှိ သူ၏ တစ်ကိုယ်တော် တေးအယ်လ်ဘမ်ကို ဖြန့်ချိနိုင်ခဲ့သည်။ ယင်းအယ်လ်ဘမ်ဖြင့်ပင် နာမည်ရခဲ့ပြီး ကိုရီးယားပြည်တွင်းက ချီးမြှင့်သော ဆုပေးပွဲများတွင် တက်သစ်စအဆိုရှင်ဆုကို အမြောက်အမြားပင် လက်ခံရရှိခဲ့သည်။ ထိုအယ်လ်ဘမ်ထဲမှ Bad Guy နှင့် Besides Saying Goodbye သီချင်းများသည် ပရိသတ်အကြိုက်ဆုံးသီချင်းများ ဖြစ်ခဲ့သည်။
၂၀၀၃ ခုနှစ်တွင် သူ၏ ပထမဦးဆုံး သရုပ်ဆောင်လုပ်သည့် ဇာတ်လမ်းတွဲအဖြစ် KBS ရုပ်သံကုမ္ပဏီမှ စီစဉ်ရိုက်ကူးသည့် Sang Doo, Let’s Go To School! ဇာတ်လမ်းတွဲတွင် ခေါင်းဆောင်နေရာမှ ပါဝင်ခဲ့သည်။ တွဲဖက်သရုပ်ဆောင်သူများမှာ မင်းသမီး Gong Hyo-Jin နှင့် မင်းသား လီဒေါင်ဂန်တို့ ဖြစ်ကြသည်။ ထိုဇာတ်ကားဖြင့် ရိန်းသည် အကောင်းဆုံးမင်းသားသစ်ဆုနှင့် အလိုက်ဖက်ဆုံး စုံတွဲဆုများကို ရရှိခဲ့သည်။